ХАЛҚИМИЗ ИСЛОМ АБДУҒАНИЕВИЧ КАРИМОВНИНГ БАРҲАЁТ НОМЛАРИНИ ДОИМО ҲУРМАТ ВА ЭҲТИРОМ БИЛАН ЁДГА ОЛАДИ\nМустақил Ўзбекистон давлатининг асосчиси, буюк давлат ва сиёсат арбоби, ўзбек халқининг улуғ ва ардоқли фарзанди, мамлакатимизнинг Биринчи Президенти Ислом Абдуғаниевич Каримов Ватанимизни мустабид тузум қарамлигидан озод қилиб, ҳалокат ёқасига келиб қолган юртимизни қайта тиклади. Ислом Абдуғаниевич Каримов ғоят қалтис ва таҳликали бир вазиятда оғир қийинчиликлар ва синовларга қарамай, тарихан қисқа даврда Ўзбекистонни жадал ва барқарор суръатлар билан ривожланаётган замонавий демократик давлатга айлантирди.\nПайғамбаримиз (соллаллоҳу алайҳи васаллам) ўтган инсонлар ҳақида фақат яхши гап айтиш, уларни яхшилик билан эслашга буюрганлар. Буюк ватандошимиз имом Абу Исо Термизий улуғ саҳобий Абдуллоҳ ибн Умардан (розияллоҳу анҳу) ривоят қилган ҳадисда Расулуллоҳ (соллаллоҳу алайҳи васаллам): “Ўтганларингизни яхшиликларини тилга олинглар, ёмонликларидан тийилинглар”, деб марҳамат этганлар.\nСамарқанд Ислом Каримов ҳаёти ва фаолиятида алоҳида ўрин тутади. Маълумки, Биринчи Президентимиз ушбу қадимий шаҳарда туғилган, унинг ҳар томонлама ривожланишига катта эътибор қаратган. Соҳибқирон Амир Темур таваллудининг 660 йиллиги, Мирзо Улуғбек таваллудининг 600 йиллиги муносабати билан бу ерда қатор бунёдкорлик ишлари амалга оширилган. 2007 йилда ЮНЕСКО шафелигида Самарқанд шаҳрининг 2750 йиллиги кенг нишонланган. Имом Бухорий, Бурҳониддин Марғиноний, Абу Мансур Мотуридий мақбаралари, Шоҳи Зинда ёдгорлиги, Улуғбек расадхонаси ва бошқа тарихий қадамжолар обод қилинган. Ўнлаб замонавий иншоотлар, хиёбонлар, фавворалар барпо этилган. Ислом Каримов дафн қилинган Самарқанд шаҳридаги Ҳазрати Хизр мажмуаси ёнида улуғвор мақбара бунёд этилди. Бу ёдгорлик юртдошларимиз қадами узилмайдиган муқаддас зиёратгоҳга, ёшлар учун катта тарбия масканига айланди.\nМуқаддас Ислом динимизда инсоннинг вафотидан кейинги ҳақларидан бири уни яхшилик билан эслаш, хотиралаш ва ҳаққига хайрли дуо қилишга даъват этилади. Аллоҳ таоло Ислом умматини ўзидан олдин ўтганлари ҳаққига дуо қилганлар деб қуйидагича васф қилган ва мақтаган:\n﴿ وَالَّذِينَ جَاءُوا مِنْ بَعْدِهِمْ يَقُولُونَ رَبَّنَا اغْفِرْ لَنَا وَلِإِخْوَانِنَا الَّذِينَ سَبَقُونَا بِالْإِيمَانِ وَلَا تَجْعَلْ فِي قُلُوبِنَا غِلًّا لِلَّذِينَ آَمَنُوا رَبَّنَا إِنَّكَ رَءُوفٌ رَحِيمٌ ﴾ (سورة الحشر الآية-10)\n“Улардан кейин (дунёга) келган зотлар айтурлар: “Эй, Раббимиз! Ўзинг бизларни ва биздан илгари иймон билан ўтганларни мағфират этгин ва қалбларимизда иймон келтирган зотларга нисбатан гина пайдо қилмагин! Эй, Раббимиз! Албатта, Сен меҳрибон ва раҳмли зотдирсан!” (Ҳашр сураси, 10 оят).\nИмом Абу Лайс Самарқандий “Баҳрул Улум” тафсирида қуйидагиларни ёзади: “Бу оятда мўминлар зиммасига ўзларидан олдин ўтган биродарлари учун Аллоҳдан мағфират сўрашлари бурч эканига далил бордир. Шунингдек, ундан мўминлар ўзларининг ота-оналари ва таълим берган муаллимлари ҳаққига ҳам истиғфор айтиши кераклиги келиб чиқади”.\nАллоҳ таоло марҳум Ислом Каримовнинг халқимиз, Ватанимиз учун қилган ишларига Ўзи мукофотлар ато айлаб, охиратларини обод қилсин. Халқимиз мустақиллигимиз асосчиси, Биринчи Президентимиз Ислом Абдуғаниевич Каримовнинг барҳаёт номларини доимо ҳурмат ва эҳтиром билан ёдга олади. У киши юритган оқилона сиёсат, илм-фан, маданият ва маънавиятни ривожлантириш борасидаги ишларни ҳеч қачон унутмайди.\nЗАЙНИДДИН ЭШОНҚУЛОВ, ЎМИ Самарқанд вилоят вакили\nКиритилган вақти: 02/09/2019 12:40; Кўрилганлиги: 255\nМатериал манзили: http://sammuslim.uz/articles/xalqimiz-islom-abduganievich-karimovning-barhayot-nomlarini-doimo-hurmat-va-ehtirom-bilan-yodga-oladi


Тошкент шаҳрида 25 ёшли йигит «Spark» капотига сакраб чиқиб, сайр қилгани акс этган видео тарқалди. Шаҳар Ички ишлар бош бошқармаси матбуот хизмати мазкур ҳолат юзасидан муносабат билдирди.\nҚайд этилишича, TikTok ижтимоий тармоғида эълон қилинган видеолардан бирида иккита лавҳа монтаж қилинган бўлиб, уларнинг бирида пиёда йўлда сакраб, иккинчисида ҳаракатланаётган «Spark» автомобилида пайдо бўлиб қолади.\nМаълум қилинишича, Тошкент шаҳар ИИББ Йўл ҳаракати хавфсизлиги бошқармаси ходимлари 2021 йили 18 январь куни юқоридаги автомобиль ҳайдовчиси — 25 ёшли Ойбек О.га нисбатан Маъмурий жавобгарлик тўғрисидаги кодекснинг 128-модда прим.5 бўйича (Транспорт воситалари ҳайдовчиларининг халақит бериши ёки авария ҳолатини юзага келтириши, йўлнинг қарама-қарши ҳаракатланиш учун мўлжалланган томонига ёки бўлагига чиқиши) маъмурий баённома расмийлаштирилган. Ҳозирги вақтда видеода иштирок этган пиёданинг шахси аниқланган, унга нисбатан ҳам тегишли чоралар кўрилмоқда.\n«Ҳурматли TikTok ижтимоий тармоғи фойдаланувчилари! Унутманг, янги контент орқасидан қувиб ҳаётингизни хавф остига қўйманг. Мазкур интернет-майдон фойдаланувчилари орасида вояга етмаганлар ҳам бор, улар монтаж қилинганини тушунмасдан нотўғри хулоса чиқаришлари мумкин», дейилади хабарда.\n«Улар эртага аҳамиятли шахсга айланиши мумкин». Жаҳонгир Ортиқхўжаев тиктокерларларга тақиқ қўймаслик кераклиги ҳақида\nАввалроқ Андижонда машинада тескари йўналишда ҳаракатланган тиктокерга чора кўрилгани ҳақида хабар берилганди. Шунингдек, Тошкентда метро вагони тутқичига осилиб, баланд овозда бақирган йигит иши юзасидан муносабат билдирилганди.


Маҳаллий ҳокимиятнинг 67 та мулозими интизомий жазога тортилди « Ўзбекистон Халқ Ҳаракати\nМаҳаллий ҳокимиятнинг 67 та мулозими интизомий жазога тортилди\n10 October 2014 - 13:17\nЖорий йилнинг ўтган 9 ойи мобайнида Ўзбекистон маҳаллий ҳокимияти органлари томонидан қабул қилинган 310 та қарорнинг амалдаги қонунчиликка зидлиги аниқланган ва 67 та мулозим интизомий жазога тортилган. Бу ҳақда Адлия вазирлигида бўлиб ўтган матбуот анжуманида маълум қилинди, деб хабар берди uz24.uz.\nАнжуман давомида давлат ҳокимиятининг маҳаллий органлари томонидан амалга оширилган ишлар ва қонун ижодкорлиги соҳасидаги бошқарув ҳақида сўз борган.\nХабарда таъкидланишича сўнги 9 ой мобайнида адлия органлари томонидан қонунчилик ҳужжатларини таснифлаш соҳасида йўл қўйилган ҳуқуқбузарлик ҳолатларини бартараф қилиш бўйича давлат ҳокимияти маҳаллий органларига 231 та тақдимнома киритилган. Улар асосида амалдаги қонунчиликка зид равишда қабул қилинган 310 та қарор бекор қилинган, 67 та мулозим эса интизомий жазога тортилган.\nНашрнинг Ўзбекистон Адлия вазирлиги берган маълумотга таяниб ёзишича, ҳозирда адлия органлари томонидан давлат ҳокимияти маҳаллий органларининг 20 турдан ортиқ ҳужжатлари ҳуқуқий экспертизадан ўтказилмоқда.


АБДУЛЛОҲ ибн ЖАҲШ. Абдуллоҳ ибн Жаҳш ал-Асадий (р.а.), Исломдаги пешқадам саҳобалардан, Бадр ғазоти иштирокчиси. Пайғамбар алайҳисалом Арқамнинг уйига келмасларидан олдин мусулмон бўлганлар. Оналари Умайма бинти Абдулмуттолиб Расулуллоҳнинг (с.а.в.) аммалари эди. Мўминлар онаси Зайнаб бинти Жаҳшнинг акалари. Ҳабашистон ҳижрати иштирокчиси, Мадинага ҳижрат қилган муҳожирларнинг иккинчиси бўлганлар. Исломда биринчи бўлиб байроқдорлик қилганлар. Милодий 624 йили Уҳуд ғазотида шаҳид бўлганлар, Амир Ҳамза билан бир қабрга дафн этилганлар.\nAbdulloh ibn Ja`far\nАБДУЛЛОҲ ибн ЖАЪФАР. Абдуллоҳ ибн Жаъфар ибн Абу Толиб ибн Абдулмутталиб ибн Ҳошим ал-Қурайший (р.а.), саҳобийлардан, оналари Асмоъ бинти Умайс. Ота-оналари Ҳабашистонга ҳижрат қилишганида милодий 608 йили Исломда биринчи туғилган бола Абдуллоҳ бўлдилар. Оталари билан Мадинага ҳижрат қилганлар. Сиффин жангида амакилари Ҳазрати Али аскарларига қўмондон бўлдилар. Ҳалим ва ниҳоятда сахий киши эдилар. Расули акрамдан кўплаб ҳадис ривоят қилганлар, улар уч «Саҳиҳ» китобига киритилган. Ҳижрий 80 (милодий 700) йили Мадинада вафот этганлар, жанозаларини Мадина волийи Молик ибн Марвон ўқиган.\nAbdulloh ibn Jubayr\nАБДУЛЛОҲ ибн ЖУБАЙР. Абдуллоҳ ибн Жубайр ибн Нўъмон ал-Ансорий (р.а.), саҳобалардан, Ақоба байъати ва Бадр ғазотида қатнашган. Ҳижрий 3 (милодий 625) йили Уҳуд жангида камончилар қўмондони бўлган ва шу ғазотда шаҳидлик рутбасига эришган.\nAbdulloh ibn Ka`b\nАБДУЛЛОҲ ибн КАЪБ. Абдуллоҳ ибн Каъб ибн Амр ан-Нажжорий (р.а.), саҳобалардан. Бадр ва бошқа ғазотларда иштирок этганлар. Милодий 650 йили вафот этганлар.\nAbdulloh ibn Maz`un\nАБДУЛЛОҲ ибн МАЗЪУН. Абдуллоҳ ибн Мазъун (р.а.), саҳобалардан, Бадр ғазоти иштирокчиси.\nAbdulloh ibn Ma`sud\nАБДУЛЛОҲ ибн МАСЪУД. Абдуллоҳ ибн Масъуд ибн Ғофил ибн Ҳабиб ал-Ҳузалий (р.а.), кунялари Абу Абдураҳмон, саҳобийларнинг улуғларидан. Милодий 592 йили Маккада туғилганлар. Исломга олтинчи бўлиб кирганлар. Расулуллоҳга (с.а.в.) энг яқин зотлардан ва ходимларидан. Ҳабашистон ва Мадинага ҳижрат қилганлар, Бадр, Уҳуд ва бошқа барча ғазотларда қатнашганлар. Ҳузури Рисолатда доимий бўлиб, Қуръони каримни жаноби Расулуллоҳнинг оғизларидан эшитган, ҳаммадан яхши ёдлаган ва тафсир илмининг пешқадами бўлиб танилганлар. Асҳоби киромнинг энг улуғ фақиҳ ва мужтаҳидларидан эдилар. Жисмонан заифроқ бўлганлар, аммо Пайғамбар алайҳиссалом: «Сиз Ибн Масъуднинг вужуди заифлигига қараманг, мезонда у ҳаммадан оғирдир», деб марҳамат қилганлар. Аллоҳнинг Китоби хусусида илмлари шунчалик эдики, бу ҳақда ўзлари: «Аллоҳ таолога қасамки, Қуръондаги оятларнинг қаерда ва нима ҳақда нозил бўлганини билар эдим ва истардимки, Аллоҳнинг Китобини мендан ҳам яхши билувчироқ бир киши бўлсаю ахтариб топиб, ундан таълим олсам», деганлар. Расулуллоҳ (с.а.в.) вафотларидан кейин Куфа хазинаси бошлиғи бўлдилар. Ҳазрати Усмоннинг халифалиги даврида Мадинага келдилар. Абдуллоҳ ибн Масъуддан 848 та ҳадис ривоят қилинган, шундан 120 тасини Имом Бухорий ва Муслим муштарак ҳолда нақл қилишган. Бутун умри Пайғамбар алайҳиссаломга хизматда ва Ислом таълимоти йўлида ўтган бу киши ҳижратнинг 32 (милодий 652) йилида олтмиш ёшда Мадинада вафот этганлар. Жанозаларини Ҳазрати Усмон ўқиганлар. Қабрлари Бақиъда.\nАБДУЛЛОҲ ибн МУБОРАК. Абу Абдураҳмон Абдуллоҳ ибн Муборак ал-Марвазий (қоддиса сирраҳу), Хоразм туркларидан Муборак ибн Возиҳнинг ўғли. Ҳижрий 118 (милодий 736) йили Марвда туғилиб, Маккада турғунлашган. Иккинчи даражадаги тобеъин ва буюк муҳаддис, фиқҳда етакчи олим эди. Йигирма минг ҳадисни ўз ичига олган йигирмата асарини Абу Ҳанифанинг абвоби фиқҳига кўра тартиблаган. Илк бор жиҳод ҳақида асар ва биринчи марта арбаъин ёзган. Тасаввуф илмига тартиб берган Зуннун Мисрийдан олтмиш уч йил аввал тасаввуф илми ҳақида китоб ёзган. Бундан ташқари ҳадис илмига доир кўплаб китоблари, ваъз қабилидаги ҳикматли сўзлари ва насиҳатомуз шеърлари бор. Бу зотнинг илмий фаолияти ва ҳаёти барча мусулмонларга ўрнак бўларлидир. Ибн Муборак ҳижрий 181 (милодий 797) йили олтмиш уч ёшда Маккада вафот этган\nAbdulloh ibn Mug`affal\nАБДУЛЛОҲ ибн МУҒАФФАЛ. Абдуллоҳ ибн Муғаффал ал-Музаний (р.а.) саҳобалардан, Мадинада истиқомат қилганлар. Умар ибн Хаттоб халифаликлари даврида Исломдан дарс бериш учун Басрага юборилган ўн олим ичида Абдуллоҳ ҳам бўлганлар. Расули акрамдан (с.а.в.) 43 та ҳадис ривоят қилганлар, уларни уч «Саҳиҳ» соҳиблари китобларига киритишган. Ҳижрий 57 йили Басрада вафот этганлар.\nAbdulloh ibn Qoid\nАБДУЛЛОҲ ибн ҚОИД. Абдуллоҳ ибн Қоид ибн Ақийл ибн ал-Ҳусайн ал-Ахсикатий, Мовароуннаҳрдаги таниқли муҳаддислардан. Ҳижрий 461 (милодий 1068) йили Фарғона маркази Ахсикас (Ахсикент) да туғилган. Ироқ, Ҳижоздаги шайхлардан ҳадис тинглаган ва ривоят қилган. Ҳижрий 515 (милодий 1122) йили Самарқандда вафот этган.\nАБДУЛЛОҲ ибн РАВОҲА. Абу Муҳаммад Абдуллоҳ ибн Равоҳа ибн Саълаба ибн Имриул Қайс (р.а.), саҳобалардан. Ўн икки раҳбарлардан бири. Етмиш саҳоба билан Ақоба байъатида иштирок этганлар. Бадр, Уҳуд, Хандақ, Ҳудайбия, Хайбар ғазотларида ва умра қазосида қатнашганлар. Расулуллоҳ (с.а.в.) Бадр ғазотида бўлганларида Мадинада ўринбосар бўлиб қолганлар. Бундан ташқари Хайбарга қўриқчи қилиб юборилганлар. Муъта урушида шаҳид бўлгунларича ўша ерда қўриқчи бўлиб қолганлар.\nАБДУЛЛОҲ ибн САЛОМ. Абдуллоҳ ибн Салом ибн ал-Ҳорис ал-Исроилий ал-Ансорий (р.а.), кунялари Абу Юсуф, насаблари Юсуф ибн Яъқуб алайҳиссалом авлодларига боради. Саҳоба, мадиналик яҳудийларнинг таниқли олимларидан. Пайғамбаримиз (с.а.в.) Мадинага ҳижрат қилиб келганларидан кейин у зотнинг ҳузурларида Исломга кирганлар. Муфассирларнинг ривоят қилишларича, Қуръони каримнинг Раъд ва Аҳқоф сураларидаги оятлар шу киши ҳақларида нозил бўлган. Расули акрамдан 25 та ҳадис ривоят қилганлар. Баъзи Ислом тарихчилари Ҳандақ ва ундан кейинги ғазотлар иштирокчилари қаторига қўшишади. Ҳазрати Умар билан бирга Байтул-Мақдис ва Ал- Жобияҳ фатҳларида қатнашганлар. Ҳижрий 43 йили Мадинада вафот этганлар.\nAbdulloh ibn Sanobihiy\nАБДУЛЛОҲ ибн САНОБИҲИЙ. Абу Абдуллоҳ Абдурраҳмон ибн Усайла ас-Санобиҳий, атоқли тобеъинлардан. Пайғамбаримиз (с.а.в.) билан кўриша олмаган, Расулуллоҳнинг зиёратларига йўлда кетаётганида у зот вафот этган эдилар. Расули акрамнинг бир неча ҳадисларини ривоят қилган, булардан айримлари учта «Саҳиҳ» китобларига киритилган.\nAbdulloh ibn Sa`d\nАБДУЛЛОҲ ибн САЪД. Абдуллоҳ ибн Саъд ибн Абу Сарҳ (р.а.), саҳобий, умавийларнинг атоқли лашкарбошиси. Миср фатҳида қатнашган. Ислом давлатининг ер ва хазина ишларини бошқарган. Халифа Муовия билан Қибрисни фатҳ этишда қатнашган. Византияни олишда иштироки бор. Ҳижрий 65 йилда вафот этган.\nAbdulloh ibn Suhayl\nАБДУЛЛОҲ ибн СУҲАЙЛ. Абдуллоҳ ибн Суҳайл ибн Амр (р.а.), илк мусулмонлардан бўлган саҳобий. Милодий 594 ёки 596 йили туғилган. Ҳабашистон ҳижратига қадар мусулмонлигини ота-онасидан яширган. Отасининг таъқибидан қочиб Бадр ғазотида мусулмонлар тарафига ўтиб олган. Уҳуд, Ҳандақ, Хайбар жангларида, Макка фатҳида қатнашган. Ана шу фатҳда асир олиниб ўлимга ҳукм қилинган отасини афв этишни Пайғамбар алайҳиссаломдан сўраганида у зот мушрик отани кечирдилар. Шундан сўнг Суҳайл ибн Амр ўғлининг даъвати билан мусулмон бўлди ва саҳобийлар қаторига қўшилди. Абдуллоҳ Расули акрам вафотларидан кейин, ҳижрий 12 (милодий 633) йили Ямомадаги Севас жангида жасорат кўрсатиб, шаҳидлик мақомига эришди.\nAbdulloh ibn Toriq\nАБДУЛЛОҲ ибн ТОРИҚ. Абдуллоҳ ибн Ториқ ибн Амр ибн Молик (р.а.), саҳобийлардан. Бадр ва Уҳуд ғазотларида иштирок этиб, Рожеъ ғазотига чиққан саҳобалардан эдилар. Мушриклар Ҳубайб билан бу зотни Маккага киритиш учун ушлаб олишган эди. Марруз-заҳронга келишганида Абдуллоҳ: «Аллоҳ номига қасамки, уларга ҳамроҳ бўлмайман, балки қатл этилган дўстларимга эргашаман», дедилар. Ва у кишининг боғлиқ қўлларини ечиб, қиличларини қўлга олиб, қатлга олиб кетишди. Мушриклар тош билан уриб ўлдиришган. Қабрлари ҳам Марруз-заҳрондадир. Рожеъ воқеъаси ҳижратнинг 36 йили бошларида бўлган эди.


Ўзбекистонда энг кучли триатлончилар аниқланди - Халқ сўзи\n11:56 06 Май 2019 Спорт\n5 май куни “Ёшлик спорт” мажмуасида Ўзбeкистон Триатлон Фeдeрацияси “I Love Supersport” (Тошкeнт) Халқаро спорт мактаби билан ҳамкорликда ҳаваскор спортчиларни IRONMAN 70.3 Astana мусобақасига тайёрлаш доирасида “Triatlon Sprint” – Ўзбeкистонда биринчи бор ҳаваскорлар ўртасида триатлон (сузиш, вeломусобақа ва югуриш) бўйича мусобақалар ташкил этилди.\nЖаҳон триатлон корпорацияси томонидан ўтказиладиган “IRONMAN” деб номланган дунёга машҳур триатлон мусобақасида иштирок этадиган триатлончилар 3.9 километрга сузиш, велосипедда 180.25 километр масофани босиб ўтиш ва 42.2 километрга марафон югуриш бўйича беллашадилар. Ушбу мусобақа дунёдаги энг қийин бир кунлик мусобақалардан бири ҳисобланади.\n“IRONMAN”нинг “HALF IRONMEN” деб номланувчи яна бир мусобақаси “IRONMAN 70.3” деб номланади. Унда иштирокчилар юқоридаги спорт турларининг ярим масофасини – 1,2 миля (1,9 км) сузиш, 56 миля (90 км) велосипедда ҳаракатланиш ва 13,1 миля (21,1 км) югуриш босиб ўтадилар.\nЖорий йилнинг июль ойида Қозоғистонда ўтадиган “IRONMAN 70.3 Astana” мусобақасида Ўзбекистон триатлон федерациясининг кўмаги билан мамлакатимиздан 20 га яқин ҳаваскор спортчилар иштирок этиши режалаштирилмоқда.\n“Ёшлик” спорт мажмуаси ва пойтахтимиз марказий ҳудудларида ўтган мазкур турнирда ҳаваскор спортчилар 750 метр масофага сузиш, 20 километр масофага велоспорт бўйича белашиш ва 5 километрга югуриш бўйича рақобатлашди.\nУнда Андрей Шарипов 1:05:21 натижа билан мутлақ ғолибга айланган бўлса, Алексей Григорьев (1:11:13) ва Мурод Хусанов (1:23:57) натижа билан эркаклар ўртасида ғолиб чиқди.\nАёллар ўртасида белгиланган шартларни 1 соат 30 дақиқа ва 53 сонияда босиб ўтган Ольга Дробишва олтин медални қўлга киритди. Шунингдек, ушбу йўналишда Ольга Панкратова (1:34:12) ҳамда Алина Юн (1:51:28) натижалар билан шоҳсупанинг иккинчи ва учинчи поғоналарига кўтарилди.


Анчелотти шогирдлари ўз майдонида дурранг натижа қайд этди - EFFECT.UZ\n. 02:27 | 28.10.2021\nЛа Лига 10-туридан ўрин олган “Реал” – “Осасуна” учрашуви якунланди. Мазкур тўқнашувда жамоалар гол нурсиз дурангга имзо чекди\nМазкур натижадан сўнг “қироллик клуби” очколарини 21 тага етказиб олиб, вақтинча биринчи поғонага кўтарилиб олди. Айни дамда “Севилья”, “Реал Бетис” ва “Реал Сосьедад”да “қаймоқранглилар” билан бир хил очко тўплашга муваффақ бўлган.\nTeglar:Osasuna, Real, Ла Лига\nГладбахнинг "Боруссия"си ўз уйида "Бавария"ни янчиб ташлади ва кейинги босқичга йўл олди\nАндижон вилоятида Прeзидeнт мактаби очилди - фоторепортаж\n“Реал” Виниcиус Жуниорнинг маошини оширмоқчи


Японияда типратиканлари бор кафе очилди\n17:24 / 07.04.2016\nКунчиқар юртда хўрандаларни жалб этиш учун антиқа хизмат таклиф этилмоқда. Reuters агентлигининг хабар қилишича, у ерда типратиканлар билан мулоқот қилиш имконини берувчи ошхона мижозларга хизмат кўрсатмоқда.\nHarry кафеси Токиода жойлашган бўлиб, унда ҳар хил зот ва ўлчамдаги 30га яқин жонивор яшайди. Таом ҳақидан ташқари, иш кунлари 9 доллар, байрам кунларида эса, 12 доллар тўлаш кифоя, типратиканлар бир соат мижоз ихтиёрида бўлади.\nКафе февраль ойида иш бошлаганига қарамай, анча оммалашишга улгурган.\nHarry кафеси ходимининг айтишича, баъзан мижозлар узун навбатга туриб қолишади.\nТаъкидлаш лозимки, жониворларни кўриш имконини берувчи бундай кафе биринчи марта пайдо бўлаётгани йўқ. Бундан аввал, АҚШда "итлар" кафеси очилган эди.


Ўзбекистон миллий терма жамоаси билан ўртоқлик ўйини ўтказиш учун Тошкентга қайси жамоа келади?\n17 май, 2018, 15:40 2266\nЎзбекистон футбол ассоциацияси футбол мухлисларига хушхабар улашишда давом этади. Маълумки, Ўзбекистон футбол ассоциацияси Ўзбекистон миллий терма жамоаси учун ўртоқлик ўйинларига кучли рақиблар топиш бўйича чора-тадбирларни давом эттирмоқда.\nЖумладан, тарихда биринчи марта Ўзбекистон миллий терма жамоаси учун мундиалга йўлланма олган Марокаш, Сенегал, Уругвай каби терма жамоалар билан Жаҳон чемпионати олдидан ўртоқлик ўйинлари ташкил қилинди ва ташкил қилинмоқда. Жорий йилнинг 19 май куни Ўзбекистон миллий терма жамоаси Эронга қарши Теҳроннинг “Озодий” стадионида ўртоқлик учрашуви ўтказиши хақида ҳам маълумот берган эдик.\nЭнди эса кўплаб ўзбекистонлик футбол мухлисларининг хоҳиш- истакларини инобатга олган ҳолда, Миллий олимпия қўмитасининг Президенти ҳамда Ўзбекистон футбол ассоциациясининг биринчи вице президенти Умид Аҳмаджоновнинг Қатар футбол федерацияси билан имзолаган меморандумига асосан, ФИФА куни ҳисобланган 2018 йилнинг 16 октябрь куни Тошкент шаҳрида Қатар терма жамоаси билан ўртоқлик учрашуви ўтказишга келишилди. Бу ҳақда ЎФА расмий сайти хабар бермоқда.\nЎзбекистон миллий терма жамоаси учун кучли рақиблар билан ўртоқлик ўйинлари ташкил қилиш юзасидан амалга оширилаётган чора-тадбирлар давом этади.


07 июл 2022, Тошкент вақти: 04:12\nАбу Сахий эгаси Ўзбекистон марҳум президентининг кенжа қизи Лола Каримованинг эри Тимур Тиллаев эди.\n11 декабрь куни Озодликка йўллаган электрон жавобида Тимур Тиллаев ва Лола Каримова-Тиллаеваларнинг АҚШдаги адвокати Mark F. Raymond “сўровингизга нисбатан эгаликнинг ўзгариш жараëни бораëтганини билдираман”¸ деб ëзди.\nАйни пайтда¸ Тиллаев(а)лар адвокати Озодликнинг мавзу юзасидан 8 декабрь куни юборган бошқа саволлари¸ хусусан¸ ширкат эгаси ўзгараëтгани унинг карго хизматларига қандай таъсир этиши ҳақидаги саволини жавобсиз қолдирди.\nЎтган ҳафта Озодликка мурожаат қилган ширкат карго хизмати мижозлари¸ яна хориждан Абу Сахий орқали мол олиб келиш тўхтаб қолганини билдирди.\nОзодлик суҳбатлашган бошқа бир тадбиркор ҳам¸ Хитойдан Абу Сахий орқали юборилган электроника товарларини ола олмай¸ асабийлашаëтганини билдирди.\nАна шундай мавҳумлик вазиятида¸ Абу Сахий хизматчилари товар топширган савдогарлар юкини қабул қилиш учун “ҳеч қандай даъво қилмайман” деган тилхатга қўл қўйдиришмоқда¸ деган бу савдогар ўзига берилган тилхат нусхасини Озодликка йўллади.\nОзодлик боғланган айрим Абу Сахий мижозлари¸ импорт юкларининг Тошкентга олиб келинишидаги муаммоларнинг ширкат эгаси ўзгаргани билан боғлиқлигини тахмин қилишди.\nОзодлик мурожаат қилган Тимур Тиллаев адвокати Абу Сахийнинг янги эгаси ширкат фаолиятини Буюк ипак йўли деган ном остида давом эттириши ҳақидаги хабарни на тасдиқлади¸ на инкор қилди – уни шунчаки жавобсиз қолдирди.\nОчиқ Интернет манбаларидан Ўзбекистонда "Буюк ипак йўли" деган ном остида фаолият юрғизаëтган очиқ акциядорлик жамиятининг Фарғона шаҳар М. Қосимов кўчаси 139-уйда рўйхатга олингани¸ ширкатнинг ҳайвон жунидан олинадиган тола ва ипак толаси ишлаб чиқариш билан шуғулланиши айтилган.\nАйни пайтда¸ Қўқонда мустақилликдан сўнг "жаҳон бозори" номи билан танилган йирик кийим-кечак бозори ҳам "Буюк ипак йўли" савдо комплекси деб аталади. Фарғона вилоятидаги айни номдаги бу икки юридик шахснинг бир-бирига¸ қолаверса¸ Абу Сахийнинг янгиланаëтган мулкдорига алоқаси бор-йўқлиги Озодликка ҳозирча маълум эмас.


Тақирбошлар жазаваси сусаймаяпти\n07 май 2021, Тошкент вақти: 05:42\nСўнгги беш йил мобайнида россиялик тақирбошлар ва ултрамиллатчилар 300 кишининг бошига етдилар.\nКейинги тўрт йил мобайнида Россия, Қозоғистон ва Украинада 47 нафар хоразмлик мардикор ўлдирилган. Бу ҳақда Озодликка Хоразмдаги “Нажот” инсон ҳуқуқлари ташкилоти вакиллари маълум қилдилар.\nХоразм вилояти Хива шаҳрида яшаган 24 ёшли Шерзодбек Солаев 15 ёшидан бошлаб Россияда мардикорлик қилиб келарди.\nУ жорий йилнинг 15 апрел куни Россиянинг Твер шаҳрида номаълум шахслар томонидан пичоқлаб ўлдирилган.\nХоразмдаги “Нажот” инсон ҳуқуқлари ташкилоти раҳбари Ҳайитбой Ёқубовга кўра, Шерзодбекнинг ўлими хоразмлик мардикорлар билан боғлиқ жорий йилдаги энг сўнгги нохуш ҳодисадир.\n- Энг охирги ўлим бу Россиянинг Твер шаҳрида бўлиб ўтган. Хивалик Солаев Шерзод деган йигит рус миллатчилари томонидан ўлдирилган. Ҳозирги кунда ўлиб келган хоразмлик ишчи-мигрантлар сони 47 га етди. Қотилликларнинг аксари рус миллатчилари ва маҳаллий аҳоли томонидан содир этилган, деди Ҳайитбой Ёқубов.\n“Нажот” ташкилоти 2006 йилдан бошлаб хоразмлик мардикорлар ўлими билан боғлиқ ҳолатларни мониторинг қилиб келаяпти.\nҲайитбой Ёқубовга кўра, кейинги тўрт йил мобайнида ўлдирилган 47 хоразмликдан айримларининг жасадларини уйларига келтириш имкони бўлмаган.\n- Жасадлари Россияда қолиб кетганлари ҳам бор. Бу молияга боғлиқ нарса. Кимнинг қўлида пули бўлса, шулар олиб келаяпти, холос.\nЖасадларнинг олиб келинишига давлат томонидан ëки ташкилотлар томонидан молиявий ëрдам берилмаган. Фирмада ишлайдиган бўлса, озгина ëрдам қилинган, холос, деди Ҳайитбой Ёқубов.\n“Нажот” ташкилоти мониторинги натижаларига кўра, хоразмлик мардикорлар, асосан, Россия, Қозоғистон ва Украинада ўлдирилган.\nРоссиядаги “Фуқаровий кўмак” ташкилоти фаоли Баҳром Ҳамроевга кўра, кейинги пайтда рус ирқчилари томонидан содир қилинаётган жиноятлар сони камаймаяпти.\n- Россиядаги ўлим ҳолатлари ҳеч озайгани йўқ. Кеча Магнитогорск шаҳрида уч-тўртта ўзбекни ўлдирганлар.\nРоссияда ўзбеклар учун катта хавф туғдираётгани бу тақирбошлардир. Ўзбекларнинг кўпчилиги асосан тақирбошлар томонидан ўлдирилади, деди Баҳром Ҳамроев.\nЎтган йили қўқонлик 22 ёшли Зикриёхон Жалилов ҳам тақирбошлар ҳужумига дуч келганди. У тақирбошлар томонидан ҳеч қандай сабабсиз калтаклаб кетилган.\nЗикриёхон ўша пайтда Озодликка берган интервьюсида уни тақирбошлар темир билан савалагани ва дўстларининг вақтида етиб келгани боисгина ўлмай тирик қолгани ҳақида гапирганди.\n-Бу Подмосковеда бўлган. Скинхедлар мени электричкадан олиб чиқиб уришди. Билмадим, улар нима хоҳлашди экан. Олиб чиқиб “чëрний”¸ “чурка” деб аёвсиз калтаклашди. Улар 10 нафар эди. Темир билан уришди. Оёғим ва юзимда темир излари қолган, деганди Зикриёхон калтакланганидан бир ҳафта ўтиб.\nАксар кузатувчилар Россияда миллатчиликнинг ривожланишини Кремл юритаётган сиёсатдан излаш кераклигини айтишади.\nРоссия ҳуқуқ-тартибот идоралари вакиллари эса, Баҳром Ҳамроевнинг айтишича, бу жиноятлар айнан миллий тоқатсизлик ҳосиласи эканини ҳамма вақт ҳам тан олавермайди.\n- Бу ўлимларга кимлардир жавоб бериши керак. Лекин биз Россия ҳукуматидан ëки милиция бошлиқларидан аниқ жавоб ололмаймиз.\nШу пайтгача қанақа кураш олиб борилаëтгани¸ буни тўхтатиш борасида қандай ишлар қилинаëтганини ҳақида очиқ тарзда бирор-бир давлат раҳбари ëки Дума депутатлари чиқиб, очиқ муҳокама қилиб гапирганини кўрганимиз йўқ.\nРаҳбарлар ҳозиргача жим турибди. Ҳеч муносабат билдиришмаяпти. Тақирбошларга қарши чиқмасликнинг ўзи аянчли, дейди Баҳром Ҳамроев.\nРоссияда кейинги беш йил давомида жами 300 дан зиёд одам рус миллатчилари қурбони бўлган.


24.04.2019 09:54 0 3730\nЎзбекистон Мусулмонлари идораси ҳузуридаги «Вақф» хайрия жамоат фонди раиси учун қимматбаҳо «Малибу-2» хизмат машинаси харид қилиниши билан боғлиқ шов-шувлар кечадан буён тингани йўқ. Масалага изоҳ бериши лозим бўлган Ўзбекистон мусулмонлари идораси (ЎМИ) сукутни раво кўрди, фонд раҳбари биринчи ўринбосарининг вазиятга ойдинлик киритишга қилган ҳаракати эса навбатдаги муҳокамаларга сабаб бўлди, холос. Яъники, айтилишича, фонд учун «Малибу-2» сотиб олингани рост, илло улов хайр-эҳсон пулларига эмас, Ўзбекистон мусулмонлари идораси ажратган маблағ ҳисобига харид қилинган.\nХўп, тушунарли. Бироқ савол туғилади: Ўзбекистон Мусулмонлари идорасининг ўзи қандай молиявий манбалар ҳисобига фаолият юритади? Диний идора тижорат ёки давлат органи эмас. Аксинча, нодавлат нотижорат жамоат ташкилоти ҳисобланади. Бу тоифадаги ташкилотлар ҳомийлик ва хайрия ҳисобига кун кўриши маълум. Бундан англашиладики, айлансак ҳам, ўргилсак ҳам «Малибу-2»нинг молиявий манбаси саховатпешаларнинг мурувватига бориб тақалаверади.\nМайли, ЎМИ раҳбарияти фонд раисининг қимматбаҳо машинада юришини маъқул ва мақбул деб билибди, бунга қонун ҳам изн берар-а балки? Аммо арзонроқ машина олишга шароит ва имконият бўлатуриб, нақ «Малибу-2»га юзлаб миллион сўм сарфлаш қанчалар мақсадга мувофиқ?\nБу исрофга кирадими ёки риёга — бу энди катта савол!\nДин ходимлари камтарлиг-у камсуқумликда бошқаларга ўрнак бўлиб келганлар. Шундай бўляпти ҳам. Бироқ «Малибу-2»га боғлиқ шов-шувлар уларнинг мавқеига соя солиши билан бир қаторда, айримларда муқаддас динимиз ҳақида нотўғри тасаввур шаклланиши эҳтимолини ҳам юзага келтиради.\nМасаланинг энг оғриқли нуқтаси шунда!\nЎзбекистон Мусулмонлари идораси «Вақф» хайрия жамоат фонди малибу-2\nЖамият 06/05, 15:58\nЖорий йил учун закот, фитр садақа ва фидянинг миқдори эълон қилинди\nҲуқуқ 23/04, 22:44\nЖамият 23/04, 16:38


АҚШ мудофаа вазири Покистон билан муносабатларни илиқлаштириш илинжида Исломбодда музокара қилмоқда\n01 декабр 2020, Тошкент вақти: 02:16\nАҚШ Мудофаа вазири Чак Ҳейгл.\nАҚШ Мудофаа вазири Чак Ҳейгл Исломободда Покистон Бош вазири Навоз Шариф билан учрашди. Исломбодга Кобулдан учиб келган Ҳейгл Покистон армияси бошлиғи генерал Роҳил Шариф билан ҳам музокара қилди.\nПентагон тарқатган баёнотга кўра, Ҳэйгл “очиқ ва самарали мулоқот” чоғида муштарак таҳидидларни бартараф қилиш ва қўшни Афғонистонда барқарорликни ўрнатиш йўлларини муҳокама қилишга умид қилаётгани айтилади.\nҲейглнинг ташрифи АҚШга қарашли пилотсиз учқичларнинг Покистондаги ҳужумлари боис икки томонлама муносабатлар таранглашган пайтга тўғри келмоқда.\nСўнгги пайтларда Вашингтон билан Исломобод ўртасидаги совуқчилик секин-аста кўтарилаётгани кузатилмоқда. Октябрь ойида Покистон бош вазири Вашингтонда АҚШ Президенти Барак Обама билан учрашган эди.\nСўнгги марта Покистонга сафар қилган Пентагон раҳбари Роберт Гейтс бўлган. У Исломободда 2010 йил январида музокара ўтказган эди.\nҲейгл Покистонга Афғонистондан учиб келди. У ерда АҚШ қўшинлари билан учрашган Ҳейгл Афғонистон Президенти Ҳамид Карзай билан учрашувдан воз кечди. Карзай йил охиригача АҚШ билан хавфсизлик битимини имзолашдан воз кчгани Вашингтон расмийларининг жиғига тегиб келмоқда.


Мектеплер ушын сабақ кестесиниң үлгиси ислеп шығылды. Айырым сабақларды өтиў шеклениўи мүмкин. Бул қайсы сабақлар? – Qaraqalpaqstan Respublikası\n09.09.2020 16:36:45 385 Baspaǵa shıǵarıw\nӨзбекстан Республикасы Халық билимлендириў министрлиги тәрепинен 2020-2021-оқыў жылының 1-шереги ушын улыўма билим бериў мектеплериниң пандемия шараятларына ийкемлестирилген сабақ кестесиниң үлгиси ислеп шығылды.\nУсы сабақ кестеси тийкарында улыўма билим бериў мектеплериниң сменасы, оқыўшы орны, класслар ҳәм муғаллимлер санынан келип шығып, усы кесте үлгисине ийкемлестирилген ҳалда сабақ кестелерин дүзиў усыныс етилди.\nСабақ кестесин дүзиўде төмендеги талапларға итибар қаратылады. Бир ўақыттың өзинде оқыўшылар көп топланбаўы ҳәм тығызлықтың алдын алыў ушын сабақлардың басланыў ўақытлары белгиленеди (баслаўыш класслар ушын 08:00 де, 5-8-класслар ушын 08:30 да, 9-11-класслар ушын 09:00 де).\nОқыўшылардың саламатлығын қорғаў, социаллық аралықты сақлаған ҳалда артықша қатнаста болыўының алдын алыў мақсетинде:\n– дене тәрбиясы;\n– шақырыққа шекемги баслаўыш әскерий таярлық;\n– музыкалық мәденият;\n– сүўретлеў өнери ҳәм сызыў;\nсабақларының оқыў жылының басында өтилиўи ўақытша усыныс етилмейди. Бул сабақлар аралықтан оқытыў тәризиндеги телевизиялық сабақла арқалы өзлестирилип барылады. Соны айрықша атап өтиў керек, усы сабақлардан сабақ өтетуғын муғаллимлердиң айлық мийнет ҳақысы толық сақланып қалынады ҳәм олар мектептеги оқыў-тәрбиялық процессти шөлкемлестириў менен байланыслы шөлкемлестириў мәселелерине бириктириледи.


Ислом даъватида мўъжиза ва кароматлар - Islamonline.uz\nWritten by Абу Муслим Nov 05, 2017 - 1074 Views\nМўъжиза ва каромат луғатда бир нарсадир. У одатдан ташқари содир бўлган иш. Мутақаддимларнинг наздида иккаласи ҳам бир нарсадир. Лекин кўпчилик мутааххир уламолар уларнинг орасини фарқлашади. Мўъжиза пайғамбар учун, каромат валий учун, дейишади. Одатдан ташқари ҳар бир иш пайғамбардан содир бўлса, одамлар ўшанга ўхшаш нарсани қилишдан ожиз қолсалар, бу мўъжиза бўлади. Агар одатдан ташқари иш пайғамбардан бошқа аҳли тақво ва солиҳ одамдан содир бўлса, бу каромат бўлади. Агар ўша одатдан ташқари иш тўғри йўлда бўлмаган одамдан содир бўлса, бу сеҳр ёки синов бўлади. («Ақийдатут-Таҳовия» шарҳининг талхийсидан)\n“Катта андрон коллайдер” (КАК). Сўнгги вақтларда айнан шу учта калима ОАВларида жуда машҳур бўлиб кетди. “Элементар зарраларни жуда катта тезлаштирувчи” нарса баъзи саволларга жавоб бериши керак эди. Мазкур саволлар озми-кўпми коинот тузилиши ҳақида эди. Протонларни бир-бирига тўқнаштиришдан аввал уларни ёруғлик тезлигигача ҳайдаб КАК орқали янги зарраларни ҳосил қилдириб, тадқиқотлар натижаси бу кенг миқёсили экспериментда иштирок этаётган минглаб олимларга озуқа бериши керак эди.\n“Янги зарралар” ҳақида бирон нарса дейишга ожизман, бироқ бу илмий махлуқ кўп миш-мишларни келтириб чиқарди. Агар лойиҳа муаллифлари бутун дунёга “ана, анчадан бери Коинотнинг падо бўлиши ва эволюциясини билишнинг янги даври келди”, деб жар солаётган бўлса, уларнинг рақиблари (скептиклар) коллайдер ҳақидаги барча маш-машалар сарф қилиб ташланган миллиард-миллиардларни оқлаш учун керак бўлиб қолди, дейишмоқда.\nКАК орқали олимлар Катта портлашдан кейинги Коинот тушиб қолган шароитларнинг асл ҳолини тикллашмоқчи. Яъни, бу билан улар Стандарт модел деб аталувчи нарсани тасдиқлайдилар ёки уни инкор қилишади. Аҳолининг баъзи қисми (контингенти) илоҳий назарияни “тасидиқлаш-инкор” қилиниши ҳақида гапира бошлашди ва бу нарса илмий доираларда модага айланиб бормоқда.\nҚуръон мўъжизалари ва турли хил ғаройиб ҳикоялар ҳамда улар билан боғлиқ Исломни қабул қилиш ёки Исломнинг ҳақлигини “тасдиқлаш” ҳолатлари кўпайиб кетган. Шундай бўлса ҳам, бу ҳолатларнинг ижобий жиҳатлари билан бир қаторда албатта салбий эффектлари ҳам кўзга ташланиб қолмоқда. Математикада жараёнлар маълум бир вақтда ижобий, амал қилувчи маълум сабабларга кўра тескари, яъни салбий амал қила бошлайди, бу билан катастрофалар назарияси шуғулланади. Қуйида “мўъжизалар” ва “феноменлар”нинг самара бермаётганлиги ҳақида тўхталиб ўтамиз.\nМахачкаланинг Марказий Жума масжидида юз берган, жума намози бошланишидан бир мунча вақт олдин “Каламушга айланган қиз ажабтовур томошаси”ни шубхасиз кўпчилик яхши эсласа керак. Ушбу “томошани довруғи” жума ибодатини адо қилиш у ёқда турсин, кунлик ибодатдан узоқ бўлган одамларни ҳам масжидга келишига мажбур қилди.\nБу “томоша” тўғрисида расмийлар хеч қандай хабар бермаган бўлсада, кўпчилик мусулмонлар оғзиларини кўпиртириб гапирган қўрқинчли “воқеалари” сабабли кулгу бўлишди. Масжид имоми эса бунга жавобан “Ибодатсизлар хеч бўлмаганда масжидни келиб кўришдику” деб баёнот беришдан ўзга чора топа олмади. Бу эса доғистонлик мусулмонларнинг Исломдаги даражалари қанчалик содда экани тўғрисида гувохлик беради. Улар учун мўъжизага тўла қўйнинг ўзидан кўра, унинг устидаги “ёзилиб” қолган ёзув кўпроқ ҳайратлантиради.\nОмма орасида машҳур бўлган “мўжизаларни” инкор қилиш орқали Исломни ёлғонга чиқаришга қаратилган сайтларни очаётган бундай нонкўрларга бегоналар эмас, бизнинг ўзимиз замин яратиб бермоқдамиз. Муқаддас Қуръони карим илм-фан томонидан кашф қилинаётган, унда битилган ҳар бир ҳақиқатга танқидий ёндашишларига қарамай, уни ажобтовур шаклда қамраб олади. Қуръон оятларининг кўп қисмида Қуръони карим билан илмий қарашларнинг юзтубан мос келишини тасдиқловчи аниқ, равшан, оддий ва очиқ-ойдин илмий далиллар мавжудлигини кузатиш мумкин. Афсуски, бу билан қониқмаган кўпгина арбоблар Қуръон оятларини замонавий илм-фан билан мослаштиришга уриниш васвасасидан қутила олмаяпдилар. Бундай ҳаракатлар батамом ман қилингандир. Аллоҳ таолонинг Китобида уни бирор-бир нарсанинг натижаси қилишни ман қилинган. Қуръони карим, ундаги ҳукмларга бўйсуниш учун нозил қилинган. Дарҳақиқат, нодон дўст доно душмандан ёмон дейилгани рост. Қуръон оятларини қандай бўлмасин илмий далилларга мослар эканмиз, бу билан биз ўзимиз унинг мукаммаллигини камситаётган бўламиз. Бу нарса Қуръони каримда йўқ! Ва бу ерда унга ҳожат ҳам йўқ!\nБунга ўхшаш мисоллар кўп ва бу нарсаларни деб душманлар “мўъжизалар” устидан истиҳзо қилишга ўзларида илҳом топа олишди. “Ғаройиб” нарсалардан ҳақиқатга мос келмайдиган кўп нарсаларни кўрган ичи қоралар бу билан тўхтаб қолишгани йўқ. Кўп нарсалар бузиб кўрсатила бошланди, ҳақиқий ажойибтолар ҳам ҳақиқий эмаслиги даво қилина бошланди. Масалан, Жак Ив Кустонинг Исломни қабул қилгани ёлғон экани фош этилиб, орқасидан Қуръони каримда денгизларнинг аралашиб кетмаслиги ҳақида зикр қилинган мўъжиза ҳам ёлғонга чиқарила бошланди.\nҚуръони Карим ва исломий даъватга доир бўлган ўзга ажойиб ҳодисаларнинг ҳам илмий феноменларининг нақадар кўп ва ижобий ролга эга эканлигига қарамасдан, уларни унинг асоси/пойдевори сифатида қабул қилиб бўлмайди. Даъватнинг асосий катализатори сифатида инсоннинг табиатан тавҳидга бўлган майли, унинг моҳияти ва бизни ўраб турган атроф оламнинг моҳиятини қўллаш лозим. Кўпинча бирон бир таъсирли воқеани эшитиб қолиб, уни текшириб кўрмасдан, ҳатто шубҳали бўлиб турса ҳам, ҳамда ўша нарса Ислом асосларига тўғри келадими ёки йўқ ўйлаб ҳам келмасдан, бундай бемаъни нарсаларни ўз атрофимиздаги яқинларимизга етказишга ошиқамиз. Бу ҳам етмагандай, бизга ижобий таъсир қилган ўша хабарнинг бошқа одамга тескари таъсир қилиши мумкинлиги ҳақида ўйлаб ҳам кўрмаймиз. Шунингдек, ўша “ажойиб, ғаройиб маълумот” ҳали нотўғри бўлиб чиқиши ҳам эҳтимолдан холи эмас. Масалан, қандайдир шубҳали рисолачадан ўқиб ёки яқин танишингиздан Нил Армстронгнинг ойда азон эшитгани, Исломни қабул қилиб, Ливанга кўчиб боргани ҳақидаги хабарни танишларингизга айтиб юришингиз шарт эмас. Бугун бундай “мўъжизалар” устидан кулиш ва истиҳзоли раддиялар тўлиб-тошиб кетди, хатто булар орасида Армстронгнинг ойда умуман бўлмагани ҳақидаги маълумотлар ҳам бор. Бундай воқеалар билан одамни Исломга яқинлаштириш нияти билан унга бошқа маънода ҳам ёрдам бериб қўймайлик, яъни уни Исломдан узоқлаштириб юбормайлик. Бунга ўхшаган фактларга раддия бериш кўп ҳолатларда Исломга қарши раддия беришга айланиб кетмоқда. Ана шундай эҳтиёт бўлишимиз керак.\nБу масалада қош қўйаман деб кўз чиқариб қўймаслигимиз ҳам керак. Мўъжизалар бор. Буни ҳеч ким инкор қила олмайди. Улар ҳақида ҳамма сукут қилиши учун улар мавжуд эмас. Улар Аллоҳ таолонинг иродаси билан бор. Аллоҳ таолонинг хоҳиши билан улар намаён бўлмоқда. Булардан тўғри фойдаланиш керак. Баъзилар ажойиботларни мўъжиза деб ҳисобламаётган бўлса, булар фақат истиснодир. Ҳар кимга алоҳида ёндашган ҳолда қизиқарли, мўъжиза ва нодир воқеалардан (далиллардан) фойдаланиб даъват қилиш анча фойда келтириши мумкин. Буни аниқ инсон тимсолида, у тўғрисида билимга эга бўлган ҳолда ҳамда унинг зеҳнини ҳисобга олиб амалга ошириш лозим бўлади. Ислом “ҳайриҳоҳлари” (душманлари)нинг бу мавзудаги ютуқларини эътиборга олиб, “мўъжизалар”га учта қатъий талаб қўйилиши лозим:\n1) Агар сўзловчи маълум бир тарих ҳақида сўз юритаётган бўлса, унга аввало ўзи амин бўлиши керак.\n2) Агар Қуръон оятлари ва бирон-бир ноёб илмий ҳодиса ўртасида таққослаш ўтказилаётган бўлса, у ҳолда бу шубҳали назария эмас, тажрибага асосланган далил бўлмоғи лозим.\n3) Фан олдида турган саволларга жавобни Қуръондан изламаслик ва унга монандламаслик (мосламаслик) керак.\nҲа, ҳақиқатдан ҳам Қуръони карим физика ёки астрономия фани бўйича илмий асар эмас. У тарихий қисса ва адабиёт махсули ҳам эмас. Бу китоб Аллоҳ таолонинг Каломидир. Аллоҳнинг Каломи эса мукаммал. Агар Қуръон оятларида физика, астрономия, тарих ёки назм илмлари намоён бўлаётган бўлса, Аллоҳнинг Каломи уларни мутлақо идеал даражадаги тартибда тақдим этаётгани табиийдир. Идеалллиги шунчаликки, Қуръон оятлари аксиоматик характерга эга дея оламиз (аксиома – исбот этилиши талаб этилмайдиган теоремага айтилади. – тарж.) Идеал ва мукаммаллик дегани эса – 1400 йил илгари саҳровий бадавийлар учун долзарб бўлган нарсаларнинг бугунги кунда ҳам янада долзарб бўлиб қолаётган ва Қиёматгача долзарб бўлиб қолувчи ҳақиқат, яқоллик ва жўнликдир. Аллоҳ таоло Ой траекториясини ҳурмонинг қуриган шохига ўхшатаётган (ҳурмо шохи қуриса, Ер атрофида ва Ер билан бирга Қуёш атрофида айланаётган Ойнинг траекториясига ўхшаб эгилиб қолади) ёки инсон ҳомиласининг турли босқичлардаги кўринишини “тишланган гўшт” ёки “алақ” дея атаётган (гап шундаки, ўзбек тилига қуюшқоқ дея таржима қилинган арабча ъалақ сўзини битта ибора билан тўлиқ ифодалаб бўлмайди. Аслида бу сўз бирор нарсага ёпишиб ва осилиб қолган нарсани англатиб, инсон ёки бирорта жониворнинг танасига ёпишиб олган зулукка нисбатан қўлланади) пайтда У бу ишларни нақадар мукаммал бажараётганини кўра билиш қолади, холос (бундан муносиброқ мисолларни келтириб бўлмайди). Жуда жўн ва шу билан бирга жуда тўғри. Аллоҳ таоло “хотинларингиз – зироатгоҳларингиздир” деганида, фақат таҳсин ўқишдан бошқа иш қолмаяпти: нақадар ҳаммаси жўн ва шу билан гўзал! Ва Аллоҳ таоло юлдузлар ботаётган жой номи (ёки “тарк этган юлдузлар”) қасам ичганида, ҳозирги замон илм-фан маълумотларига асосланган нуқтаи-назарга кўра, бу қасам предметининг нақадар ўринли эканлигига ҳамда Қуръон оятларининг назм жиҳатидан ҳам нақадар гўзаллигига ҳайрон қоласиз, холос (фаразлардан бирига кўра, гап “қора туйнуклар” ҳақида кетаётгани тахмин қилинади). Ва чиндан ҳам “Бу Китоб(нинг Аллоҳ томонидан нозил этилганига) ҳеч шубҳа йўқ...” (“Заликал Китабу Лаа ройба фийҳи”)\nҚуръони карим[i] – Аллоҳ таоло тарафидан бизга фраз қилинган мукаммал яшаш тарзининг асосий манбаидир. Мукаммаллик учун яна қандай мўъжизаларга мухтожлик бор. Ислом Армстронгнинг тасдиғига ҳам, катта адрон коллайдерига ҳам муҳтож эмас. Бунданда ажойиб мисол оддий туядир. Худди шунингдек Исломнинг осмонўпар биноларнинг "белгилаб қўйилган" вақтда қулаши (Нью-Йоркдаги жаҳон савдо маркази биносига ишора), қўзичоқларнинг ҳайратланарли ёзувлар билан туғилиши, намоз вақтида азон айтаётгандек ўкирадиган шер, Қуръонда аниқ номутаносиблик билан келган зид маъноли сўзлар ("ўлим", "ҳаёт" каби) ва бошқа мисолларга ҳам эҳтиёжи йўқ. Лекин юқорида келтирилган мисоллар содир бўлса бу ҳаммаси Аллоҳнинг буюклигига далолат қилади.\nАллоҳ таолонинг мўъжизалари доим кўз ўнгимиздадир: «Улар назар солмасларми; Туянинг қандай яратилганига? Ва осмонни қандоқ кўтарилганига? Ва тоғларнинг қандоқ ўрнаштирилганига? Ва ерни қандоқ текислаб қўйилганига? Бас, эслатгин, сен, албатта, эслатувчидирсан. Сен улар устидан ҳукмингни ўтказувчи эмассан. Лекин, ким юз ўгирса ва кофир бўлса. Бас, уни Аллоҳ катта азоб билан азоблайдир. Албатта уларнинг қайтиши Бизгадир. Сўнгра, албатта, уларнинг ҳисоб-китоби ҳам Биздадир» (Ғошия сураси, 17-26 оятлар).\nМуаллиф: Абдулмўмин Ҳожи\n[i] “Улумул Қуръон”дан иқтибос:\n...Қуръони Карим мўъжизадир. Унинг мўъжизалиги собит бўлиши учун қуйидаги шартлар амалга оширилиши керак:\n1. Қуръони карим каби бир китоб, ёки сура, ёҳуд бирор оятни бошқалар ҳам келтира олмаслигини даъво қилиш;\n2. Қуръони карим қайси луғатда бўлса бошқаларга ҳам ўша луғат имкониятларини бериш;\n3. Қуръони карим нозил бўлган муддатни бошқаларга ҳам бериш;\n4. Қуръони каримнинг барчанинг кўз ўнгида бўлиши...\nҚуръони каримнинг мўъжизалигини таъминлайдиган ушбу омиллар унда мукаммал тарзда топилган!\n1. Яъни Қуръони карим каби бир китоб, ёки сура, ёҳуд оятни келтира олмасликлари бир неча оятларда баралла айтилган!\n2. Қуръони каримнинг бир қанча суралари ёлғиз ҳарфлар билан бошланади. Бу ҳарфлар маънодан узилган бўлсада, ишоравий маъно ўлароқ: "Қуръон оятлари сизлар ўз суҳбатларингизда ишлатадиган ҳарфлар билан нозил бўлмоқда. Бу ҳарфлар имкониятидан фойдаланиб сизлар ҳам шу Китоб каби бир китобни ёза оласизларми?! Йўқ!! Ҳаргиз ёза олмайсизлар!" демоқда!\n3. Қуръони карим 23 йил муддатда нозил бўлган. Бошқаларга эса ҳалигача 1400 йил муддат берилди ва ҳануз бу Китоб кабисини ёза олишмаяпти. Ожиз қолишмоқда!\n4. Қуръони Карим қандайдир олигарҳлар қўлида яширин бир нарса эмас. У барчанинг, душманнинг ҳам, дўстнинг ҳам кўз ўнгида турибди. Бу кабисини келтиришга барча ожиз бўлмоқда. Шундай экан Қуръони каримнинг мўъжиза экани собит бўлмоқда!\nЧақалоқнинг жинси Nov 05, 2017 - 1074 Views\nОй мўъжизаси Nov 05, 2017 - 1074 Views\nМуқаддас Қуръондаги илмий мўъжизалар борасида олимларнинг фикрлари Nov 05, 2017 - 1074 Views\nMore in this category: « Ой мўъжизаси Чақалоқнинг жинси »


«Гриппга қарши вакцина қабул қилиш ҳар қачонгидан ҳам муҳимроқ» — Соғлиқни сақлаш вазирлиги 22-10-2021, 19:39 | Zamin.uz\n21:33 / 22.09.2021\nКуз мавсуми бошланиб, иқлим салқинлашган сари аҳоли орасида грипп ва ЎРВИга чалиниш эҳтимоли ошиб боради. Миллий эмлаш календарига асосан, гриппга қарши эмланиш жараёнлари сентябрь-октябрь ойларидан бошланиб, март ойигача давом этади.\nКоронавирус пандемияси шароитида бу каби касалликлардан ҳимояланиш, айниқса, муҳим ҳисобланади. ССВ Матбуот хизмати шуларни инобатга олиб, Санитария-эпидемиологик осойишталик ва жамоат саломатлиги хизмати бўлим бошлиғи Рустам Икромовга грипп ва унга қарши эмланиш жараёнлари ҳақидаги саволлар билан мурожаат қилди.\n— Юртимизда гриппга қарши вакциналарнинг қандай турларидан фойдаланилмоқда?\nЮртимизга турли давлатларда ишлаб чиқилган вакциналар олиб келинади. Самарадорлиги энг юқори бўлган вакциналар Нидерландия, Германия, Хитой, Ҳиндистон, Россия Федерацияси томонидан ишлаб чиқарилади.\nГриппга қарши вакцина қабул қилаётганда ҳар бир фуқаро ўз хоҳишига кўра турли давлатларда ишлаб чиқилган вакцинадан бирини танлаши мумкин.\n— Эмлашдан олдин шифокор томонидан албатта эмланувчи шахснинг умумий саломатлиги текширилиб, шунга кўра вакцинация қилиш-қилмаслик белгиланади. Яъни эмланадиган киши шамоллаш, нафас олиш йўллари яллиғланиши каби касалликлардан тамоман соғлом бўлиши керак.\n— Гриппга қарши вакциналар COVID-19дан ҳимоя қила оладими?\n— Гриппга қарши эмлаш даражасини кўпайиши аҳоли орасида нафас йўли касалликларини камайтириши мумкин.\nГриппга қарши вакцина одамларни COVID-19дан ҳимоя қилмайди, у гриппнинг ривожланиш хавфини камайтиради, шунингдек, грипп билан боғлиқ асоратлар, жумладан касалхонага жойлаштирилиш ва ҳатто ўлим хавфини камайтиради.\nКоронавирусга қарши вакцина олган фуқаролар эмланишдан 14 кун ўтиб гриппга қарши вакцина олишлари мумкин. “Замин” янгиликларини “Twitter”да кузатиб боринг\nЯнгиликлар » Жамият » «Гриппга қарши вакцина қабул қилиш ҳар қачонгидан ҳам муҳимроқ» — Соғлиқни сақлаш вазирлиги


ҲАР БИР ФУҚАРО ЭЪТИБОРДА - AUZ.UZ\n3 декабрь – Халқаро ногиронлар куни муносабати билан Булоқбоши тумани 3 – секторички ишлар ходимлари томонидан яна бир эзгу ишлар амалга оширилди. Сектор худудида яшовчи 613 нафар ногиронлаги бор фуқаролардан уйма-уй юриб, яшаш шароитларини ўрганиб, уларнинг холларидан хабар олинди. Ўрганишлар жараёнида 60 нафар эҳтиёжманд,ижтимоий муҳофазагамухтож фуқароларгаички ишлар ходимлари бириктирилди ва ҳар бир ходим ўз имкониятидан келиб чиқиб, ун, ёғ, ҳамда қишки захира сифатида сабзавот махсулотларини тарқатдилар.\nЎғлим иккинчи гуруҳ ногирони- дейди Учтепа қишлоғи,Тинчлик маҳалласи 130 уйда яшовчи Юсупова Хурхон ая.Мана бугун 3- сектор раҳбари бошчилигида бир ишчи гуруҳи хонадонимизга фарзандимхолидан хабар олгани ташриф буюришди. Шу ернинг ўзида фарзандимни тиббий кўрикдан ўтказишди. Бундан жуда ҳурсандмиз. Бунинг учун сектор рахбарларига, барча ташкилотчиларга ўз миннатдорчилигимни билдираман.\nШунингдек, 3- сектор томонидан11 ой давомида иш билан таъминлаш, имтиёзли кредитлар, суюлтирилган газ балонлари ажратилиши, кўчаларни асфальтлаш ва шағаллаш, электр таянчлари ўрнатиш ва янгилаш, фуқароларнинг саломатлигини тиклаш ва ногиронлик аравачалари билан таъминлаш, тадбиркорлик учун ер ажратиш каби муаммолар ижобий ҳал қилинди. Биргина мисол тариқасидатумандаги Учтепа, Тинчлик ва Зарғалдоқ маҳаллаларидаги 2539 та хонадонлар тўлиқ газлаштирилиб, ҳозирда Ширмон булоқ, Қақир ва Навоий маҳалла фуқаролар йиғинлари худудида табиий газ тармоғига улаш ишлари олиб борилаётганини олиш мумкин.\nБулоқбоши тумани 3 – сектор ички ишлар ходимлари томонидан аҳоли учун кўплаб хайрли ишлар қилинмоқда.\nБизни телеграмм каналларида ҳам кузатинг


Темур тузуклари (4) | TURONZAMIN\nЎша вақтда давлатимнинг кучи кетиб, салтанатимнинг асоси емирила бошлади. Чунончи, менга эргашган йўлдошларим ўн кишидан ортиқ эмас эди. Улардан еттитаси отлиқ, уч киши эса пиёда эдилар. Улардан бошқа мен билан ҳеч ким қолмаганди. Муҳтарама жуфти ҳалолим бўлмиш Амир Ҳусайннинг синглисини ўзимнинг отимга миндириб олган эдим. Шу алфозда Хоразм чўлларида бир неча кун саргардон бўлиб юрдим.\nКунларнинг бирида кеч тушгач, қандайдир қудуқ бошига келиб тушдим. Ўша кечаси пиёда юрган уч нафар хуросонлик бевафолик қилиб, отларимизни миниб қочдилар. Етти киши тўрт от билан қолдик. Аҳволим жуда оғирлашди. Лекин кўнгил тўқ эди. Бу ишни чакки қилган эканман деб, ҳеч ўкинмас эдим. Сўнгра бу кудуқ бошидан ҳам кўчдим.\nШу вақт Алибек Чун Ғурбоний ёпирилиб тепамга кедди. Мени [ўз элига] элтиб, бургаси кўп бир қоронғу уйга қамаб қўйди. Бир неча кишини менга соқчи этиб тайинлади. Олтмиш икки кун мени тутқунликда ушлади. Ундан қутулиш чорасини излаб, ўз-ўзим билан кенгашдим ва тангрининг инояти етиб баҳодирлигим тутди. Кучли ва чаққон билакларим иш бериб, соқчилардан бирининг қўлидан қиличини тортиб олдим-да, уларга ҳамла қилган эдим, бариси қочиб қолди.\n[Қилич кўтарганимча], тўғри Алибекнинг устига бостириб кирдим. Мени кўргач, [ҳуши бошидан учди]. Қилган номуносиб ишидан пушаймон бўлиб, мендан узр сўради. Отларимни, яроқ-жабдуқларимни ҳозирлатиб, менга бир ориқ от ва бир қари туя тортиқ қилган бўлди. Оғаси Муҳаммадбек менга атаб юборган бир қанча совға-саломларини эса очкўзлик қилиб ўзига олиб қолди. Сўнг кетишимга рухсат берди.\nХоразм чўлига томон равона бўлдим. Ўн икки отлиқ атрофимга тўпланди. Икки кундан сўнг бир манзилга етиб, қандайдир уйга тушдик. Шу орада бир гуруҳ ўша ерлик туркманлар пайдо бўлиб, мени кўргач, «Ўғри, ўғри!» — дейишиб ҳужум қилмоқчи бўлдилар. Амир Ҳусайннинг синглисини бир уйга яшириб қўйиб, ўша жамоага қарши отландим. Туркманлар ичида Ҳожи Муҳаммад деган одам мени таниб қолди, «Ҳой, тўхтанглар, бу Амир Темур-ку!»— деб уларни урушдан қайтарди. Ўзи эса тизза уриб олдимга келди. Мен ҳам унинг кўнглини овлаб, бошига мандилимни қўйдим. Сўнгра бу киши ўз оға-инилари билан менга мулозим бўлишди.


Манлио ди Стефано: “Ўзбекистон билан барча соҳаларда ҳамкорликни ривожлантиришдан манфаатдормиз” – Қорақалпоғистон Ахборот Агентлиги\n15 ноябрь 2018, 7:57 982\n– Ўзбекистонда амалга оширилаётган ислоҳотлар жамият равнақи учун жуда қулай имкониятдир.\nИкки томонлама ҳамкорликни ривожлантириш имкониятлари катта. Мамлакатларимиз иқтисодиёти бир-бирини тўлдиради. Бу турли тармоқларда ўзаро манфаатли ҳамкорликни йўлга қўйиш ва ривожлантиришда муҳим омил бўлади.\nАйни пайтда қатор соҳаларда қўшма битимларни амалга ошириш устида ишламоқдамиз. Биз таклиф этаётган лойиҳалар Ўзбекистонда ишлаб чиқариш корхоналарини ҳар томонлама қўллаб-қувватлаш, сайёҳлик, маданий ёдгорликларни асраб-авайлаш каби йўналишларни қамраб олади. Биз нафақат металлургия, қишлоқ хўжалиги каби иқтисодиётнинг муҳим тармоқларида, балки айнан туризм соҳасининг турли йўналишларида қўшма дастурларни амалга ошириш орқали юртингизда иқтисодий ўсиш суръатига эришишга ўз ҳиссамизни қўшиш истагидамиз.\nЕвропа Иттифоқи билан ҳамкорлик даражасида гапирадиган бўлсам, айни пайтда Марказий Осиё давлатлари билан алоқаларни ривожлантиришга қаратилган янги стратегия устида иш олиб борилаяпти. Шубҳасиз, Ўзбекистон Марказий Осиё минтақасидаги муҳим давлатлардан. Шу маънода, мамлакатингиз билан барча соҳаларда ўзаро фойдали ҳамкорликни йўлга қўйишдан манфаатдормиз. Бунда ҳукуматлараро ишчи гуруҳ фаолияти муҳим ўрин тутади.


Ички ишлар ходимларининг салмоқли улуши » Sangzor.uz - Инновацион ахборот портали\nSangzor.uz » Янгиликлар » Ички ишлар ходимларининг салмоқли улуши\nМуаллиф Matbuot Сана 12-10-2019, 16:33 Фикрлар "0" Кўрилди: 169\nЖорий йилда Жиззах вилояти пахтакорлари 208 минг 600 тонналик хирмон уюшни режалаштиришган. Бу хирмонга Шароф Рашидов тумани деҳқонлари 25 минг тонналик улуш қўшишни ният қилганлар. Шу мақсадда айни вақтда туман фермерларига 17 минг 500 га яқин ҳашарчи ёрдам бераётир.\nОқ олтин хирмонини юксалтиришга Жиззах вилояти ички ишлар бошқармаси ходимлари ҳам ўз ҳиссаларини қўшишаяпти. Чунончи, шанба ва якшанба кунлари 500 нафар ички ишлар ходимлари теримда қатнашмоқда. Бугунгача улар томонидан 50 тонна пахта йиғиштириб олинди.\n— Вилоят ички ишлар бошқармаси ҳашарчилари ёрдамида 5 кунда режамни бажаришни ният қилиб турибман, — дейди “Азим С” фермер хўжалиги раҳбари Шерали Азимов. — Шартнома бўйича 94 тонна 500 килограмм пахта топширишим керак. Ҳосил салмоғи режага қўшимча 10 фоиз пахта олиш имконини бераяпти. Ёрдам учун ички ишлар ходимларидан миннатдормиз.\nАйтганча, Жиззах вилояти ички ишлар бошқармаси фахрийлар кенгаши ташаббуси билан теримда пенсияда бўлган ходимлар гуруҳи ҳам иштирок этаётир. Маълумот ўрнида айтиш керакки, бугунгача Шароф Рашидов тумани далаларидан 7 минг тоннадан ошиқ ҳосил йиғиштириб олинган. Бир кунда ўртача 620 тонна пахта хомашёси терилмоқда.\nКатегория Янгиликлар / Жамият Кўрилди 169\nШароф Рашидов туманида пахта ҳосилини биринчи бўлиб бажарган фермерга Президент совғаси "Nexia 3" берилди\n"Жиноят ва адолат" информацион дастур (видео)\nМаҳмуд Муродовнинг тарқалиб кетган видеоси ва Муниса Ризаева билан муносабатлари ҳақида (видео)\nЯнги Hyundai Creta Корея йўлларида синовдан ўтмоқда\nЖиззах шаҳар “Заргарлик” маҳалласи аҳолисини боқибеғам дейиш мумкин (ми)?\nРАСМАН: Енгил автомобиллар учун орқа ва ён пардаларга рухсат берилди!\nПорье ёки Конор? Ҳабиб ким кучлироқ эканлигини айтди\n«Ростов» Шомуродов билан шартномани узайтирганини эълон қилди\n"Хотинининг жаҳли чиқади": мисрлик соҳибжамол Муҳаммад Салоҳни қучоқлаб суратга тушгани учун танқид остида қолди (ФОТО)


Вазир ўринбосари «Astra Zeneca»нинг ножўя таъсири ҳақидаги гап-сўзларга изоҳ берди - Zamin.uz\n20:00 / 17.03.2021\nВазир ўринбосари «Astra Zeneca»нинг ножўя таъсири ҳақидаги гап-сўзларга изоҳ берди\nСоғлиқни сақлаш вазири ўринбосари «Нега кўп давлатлар «Astra Zeneca» вакцинасидан бош тортди ёки тўхтатиб қўйди?» деган саволга изоҳ бериб ўтди.\n«Astra Zeneca» вакцинаси билан Европа Иттифоқи ва Буюк Британияда аллақачон 17 миллион киши эмланган. Улар орасида зарарли таъсир қилган деб баҳоланган ҳолатлар миллиондан биттани ташкил қилади.\nБунда асосан тромбоз ҳолатлари (томир ичида пайдо бўладиган қон лахтаси, томир деворига ёпишиб, қон оқимига халақит беради) кузатилди. Европа мамлкатларида биринчи навбатда 65 ёшдан юқори аҳоли эмланиши кўзда тутилган. Табиийки, бу ёшдаги одамлар ҳар қандай бошқа касалликларга мойил бўлади. Бунга айнан у ёки бу вакцина сабабчи деб айтолмайман. Масалан, худди шу ҳолат «Pfizer» вакцинасида ҳам кузатилган.\nБундай ножўя таъсирлар айнан вакцина туфайли келиб чиқди деб ҳеч ким айтолмайди, ҳатто ЖССТ ҳам. Биз ЖССТ таркибидаги махсус коммисияларнинг хулосаларини кутяпмиз. Дунёда бирор вакцина қўллашдан тўхтатиб турилгани — унинг бутунлай зарарли деган хулосага олиб келмайди. Шунчаки ҳозирда унинг таъсирлари борасида чуқур ўрганишлар олиб борилмоқда».\nАввалроқ, қатор Европа мамлакатларининг Оксфорд университетининг COVID-19га қарши вакцинаси («AstraZeneca»)дан воз кечиши вакцинация марказлари ёпилиб, аҳолини эмлаш ишлари издан чиқишига олиб келгани ҳақида хабар берилганди. “Замин” янгиликларини “Facebook”да кузатиб боринг\n4-05-2021, 08:00, Дунё\n4-05-2021, 08:30, Технология\nГвардиола ПСЖга қарши жавоб ўйинидан олдин нималар деди?\n4-05-2021, 09:00, Спорт\nЯнгиликлар » Жамият » Вазир ўринбосари «Astra Zeneca»нинг ножўя таъсири ҳақидаги гап-сўзларга изоҳ берди\nКеча, 20:58, Жамият\nКеча, 02:40, Спорт\nКеча, 14:55, Ўзбекистон\nКеча, 04:22, Спорт\nКеча, 04:11, Спорт\nБААда автомобиль рақами 10 млн доллардан қимматроққа сотилди


– 130.133 та прокурор назорати ҳужжатлари қўлланилди;\n– қонунбузилиши сабабларини бартараф этиш борасида 23.801 та тақдимномалар юборилди;\n– 410 млрд. сўм зарарни ундириш ҳақида судларга 27 мингдан ортиқ аризалар киритилди;\n– 12.464 нафар шахс қонуннинг бузилишига йўл қўймаслик тўғрисида огоҳлантирилди.\nҲисобот даврида прокуратура идоралари томонидан 194 мингдан ортиқ мурожаатлар ҳал этилиб, 173 мингдан зиёд фуқароларнинг қабули (шу жумладан ҳудудларга чиққан ҳолда) таъминланди.


Пахтакор халқ жамоасими, ёҳуд қандай “пахтакор” миллатга айландик… – mulkdor.com\nПахтакор халқ жамоасими, ёҳуд қандай “пахтакор” миллатга айландик…\nSeptember 5 2019, 02:09 АхлоқЖамиятМаданиятМафкурамизМаънавиятМақолаларСиёсатТарихЎзбекистонҚадриятлар\nБир нарсани доим кўп ўйлайман. Биз қандай қилиб “пахтакор миллат”га айлантирилганмиз? Нега бундай деяпман. Чунки, Ўзбекистон дунёда пахта етиштириш бўйича, тан олиш керак, етакчи давлатлар қаторида, лекин якка-ю ягона эмас. Пахта бошқа ерларда ҳам ўсади. Мексика, АҚШ, Ҳиндистон ва хоказо.\nЛекин уларда биздагидек катта эътибор ва ташвиқот қилинмайди. Бизда пахта тарғиботи ўтган асрнинг 50-йилларидан ва балкида, ундан олдинроқ бошланган. Ҳатто шу даражага етдикки, бутун бир футбол жамоаси Пахтакор дея номланди. 60-70-йиллардаги пахта вас-васалари эса катта экологик фожиа келтириб чиқарди. Футбол жамоасининг Пахтакор дея номланиши, уйлар деворларининг, идишлар, чойнак, пиёла, ликопча ва лаганларнинг пахта гуллари билан безатилиши ва уларга “миллий” руҳ берилиши мустабид совет ҳукуматининг Ўзбекистонни пахта плантациясига айлантириш йўлидаги психологик ҳужум ҳаракатлари эди. Кўпинча касб тақозоси билан музейларни айланганда, ХХ асрдан олдинги безаклар, идишларни кўп учратаман. Ҳали бирортасида пахта гулли безакларни учратмадим. ХХ асрда совет ҳукумати бизни шу даражада “пахтакор” миллатга айлантирдики, бундай тавқи лаънатдан ҳалигача қутулолмай юрибмиз. Улар бизни пахтадан бошқа нарсани қила олмаслигимизга боплаб ишонтиришди. Ҳалигача, пахтадан бошқа нарса қўлимиздан келмаслигига ишонадиганлар талайгина. Энг аламлиси пахтадан келадиган “катта даромад”нинг халқ ҳаётини яхшилаганини ҳали кўрмадик.\nЭй, ўзбек эли! Ишонманг, биз пахтакор халқ эмасмиз, бизнинг қўлимиздан фақат пахта етиштиришгина келадиган миллат эмасмиз. Биз дунё тараққиётига, илм фанига маёқ бўлишга лойиқмиз. Аммо, бунга ўзимизни ишонтиришга эриша олмадик, йўл қўйишмади.\nМанба: Ostonov Minbari\n«шум бола»даги эрига хиёнат қилган аёл ёки ...\nЎзбекистондаги телеканалларда эфирга узатилаётган ва кўпчиликнинг муҳокамасига сабаб бўлаётган турк сериаллари ҳақида «Sevimli TV» мутасаддиси фикр билдирди. Лола Шоимова, ...\nАхлоқFebruary 25 2019, 08:02\nЭркак билан қўл бериб сўрашишдан бош тортган ...\nФото:FARAH ALHAJEHАлхўжа хоним ўзига ўхшаган бошқаларнинг ҳақларини ҳам тамсил қилишини айтган. Эркак киши билан қўл бериб сўрашишдан бош тортгани учун ишга қабул қилинмаган ...\nАхлоқAugust 17 2018, 06:08


«FARG’ONAAZOT» АКЦИЯДОРЛИК ЖАМИЯТИДА “КИМЁГАРЛАР КУНИ” КЕНГ НИШОНЛАНДИ – Ўзбекистон кимё ва фармацевтика саноати ходимлари касаба уюшмаси\nКимё саноатининг ривожланиши юртимизда катта ислоҳотларга сабаб бўлмоқда. Албатта, кимё саноатини ривожланишида барча кимё соҳаси вакилларининг тинимсиз меҳнатлари ётибди. Кимё соҳасида фаолият юритиш хар бир инсондан ақл, зийраклик, эҳтиёткорлик ва ташаббускорликни талаб этади. Бу жиҳатларга эга бўлган хамкасбларимиз “Кимёгарлар куни”ни кенг нишонладилар.\nШу муносабат билан «Farg’onaazot» акциядорлик жамияти ходимлари учун “Кимёгар” ёшлар маданият боғида байрам сайли ташкил этилди. Сайл корхона раҳбарияти, жамоат ташкилотлари ва касаба уюшмаси томонидан кўтаринки кайфиятда ўтказилди. Корхона ишчи-ходимлари ўз фарзандлари билан байрамга ташриф буюрдилар. Болалар ҳам эътибордан қолгани йўқ. Улар учун корхона ёшлар иттифоқи кенгаши ва касаба уюшмаси томонидан турли хил кўнгилочар ўйинлар ва мусобақалар ўтказилиб, совғалар улашилди. Маданият боғидаги аттракционлар болажонлар учун мутлақо бепул хизмат кўрсатди.\nБайрамда Ўзбекистон Республикаси Давлат филармонияси Фарғона вилоят худудий бўлинмаси томонидан корхона ходимлари учун катта концерт дастури тақдим этилди. Концертда филармония хушовоз хонандалари Илхом Зиё, Соҳиба Солиевалар, Ўзбекистон халқ хонандаси Илхом Иброхимовлар ўзларининг ёқимли наволари билан кўнгилларни қувонтирдилар. Филармония раққосалари ва Матлюба Рустамова раҳбарлигидаги “Аср” тўгараги раққосалари ўзларининг гўзал рақслари билан саҳнада ўйнадилар. Концерт дастури Умиджон Азимов бошловчилигида бўлиб ўтди.\n“Кимёгарлар куни” «Farg’onaazot» акциядорлик жамияти ходимлари томонидан кўтаринки кайфиятда ўтказилди. Меҳмонлар байрам дастурини ташкил этган корхона раҳбариятига ўз миннатдорчилигини билдириб ўтдилар.\n08.04.2019 08.04.2019 kimyo


Эй иймон келтирганлар (21): Мўминлар молини ноҳақ ейиш ва ноҳақ одам ўлдириш ҳаромлиги\nBy Камолиддин Иноятуллоҳ on 12/16/2019 МАҚОЛАЛАР Эй иймон келтирганлар\n“Эй иймон келтирганлар, бир-бирингизнинг молингизни ноҳақ еманг. Фақат ҳалол йўл билан, ўзаро розилик асосида бўлса, шундагина ейишингиз мумкин. Бир-бирингизни ўлдирманг. Албатта Аллоҳ таоло сизларга раҳмли Зотдир” (Нисо, 29).\nҲурматли ўқувчи, Аллоҳ таоло нима учун иймон келтирган бандаларига нидо қилгани ёдингиздами? Аллоҳ нидо қилган мўминлар Раббимиз Аллоҳ, динимиз Ислом ва пайғамбаримиз Муҳаммад саллаллоҳу алайҳи ва саллам деб иймон келтирганлари боис зиммаларига буйруқ ва қайтариқлар юкланишига лойиқ бўлдилар. Иймонлари билан бажариш лозим бўлган ишни бажарадилар, тарк этиш шарт бўлган ишни ташлайдилар. Чунки улар иймонлари билан тирикдирлар, эшитадилар, буюрилса бажариб, қайтарилса қайтадилар.\nНавбатдаги бу нидода ҳам Аллоҳ таоло уларга иймон сифатлари билан нидо қилиб: “Эй иймон келтирганлар”, деди, сўнг уларни бир-бирларининг молларини ноҳақ ейишдан қайтарди. Фақат мерос олиш, тижорат ва касб-ҳунар қилиш, садақа ёки вожиб нафақа каби ҳалол йўллар билан ейишга амр этди. Садақадан унга ҳақли бўлган фақир ва мискинлар, вожиб нафақадан эса ота-она, хотин ва фарзандлар ейиши кўзда тутилган. Аллоҳнинг: “Эй иймон келтирганлар, бир-бирингизнинг молингизни ноҳақ еманг” сўзидан англанадиган маъно шудир. Кўпинча молни ишлатиш уни ейиш орқали амалга ошгани боис “ейиш” сўзи келтирилган. Йўқса, ҳар қандай ноҳақ олинган мол, у ейиш билан бўладими, ичиш биланми ё қуриш, миниш, кийиш, жиҳозлаш биланми, фарқсиз, ноҳақ йўл билан бўлса, ҳаромдир.\nФақат тижорат моли бундан мустасно: “Фақат ҳалол йўл билан, ўзаро розилик асосида тижорат орқали бўлса, шундагина мумкин”.\nТижоратчи эгасини рози қилиб ўн дирҳамга сотиб олган қўйни йигирма дирҳамга сотиши мумкин ёки юз мингга сотиб олган уйни юз эллик мингга сотиши мумкин. Бу киши биродарининг молини ноҳақ еди, деб ҳеч ким айтмайди. Чунки у қўйни ўн дирҳамга олиб, йигирма дирҳамга сотди ва ўн дирҳам фойда қилди. Аллоҳ тижоратни ҳалол қилди. Тижорат орқали топилган фойда ҳалолдир: “Фақат ҳалол йўл билан, ўзаро розилик асосида тижорат орқали бўлса, шундагина мумкин”. Агар қўйни эгасини рози қилмай олиб сотганида, ўн дирҳам эмас, озгина фойда қилса ҳам ҳалол бўлмас эди. Расулуллоҳ саллаллоҳу алайҳи ва саллам дедилар: “Сотувчи ва олувчи олди-сотди қилган ердан тарқалмай турганларида ихтиёрли бўладилар” (Бухорий, 2004). Яъни молни қайтаришга ихтиёрли бўладилар, олди-сотди амалга оширилган ердан тарқалишгач савдо пишган бўлади ва молни сотиб олган муштарий уни сотиб юборишга ҳақли бўлади. Юқоридаги оятга кўра, ўн дирҳамга сотиб олган молни йигирма дирҳамга сотиш бировга зарар етказиш ё ноҳақ ейиш саналмайди, муҳими савдо алдам-қалдамсиз, ўзаро розилик билан амалга ошган бўлса бас.\nТижоратдан топилган фойдада сотувчи билан харидорнинг ўзаро розилиги шарт қилинган. Расулуллоҳ саллаллоҳу алайҳи ва саллам айтганлар: “Олди-сотди ўзаро розилик асосида бўлади” (Ибн Можа, 2185). Ўзаро розилик бўлмас экан, савдо ботил бўлади. Эгасининг розилигисиз топилган фойда ҳаромдир. Бундай савдо қилган киши розиликсиз олинган молни эгасига қайтариши лозим.\nМусулмонлар молини ботил йўллар билан ейиш бир неча хил бўлиб, қуйида уларни баён қиламиз:\nБировнинг молини ўғирлаб олиш ҳаромдир. Аллоҳ ўғриликни ҳаром қилган, ўғрининг эса қўлини кесишга ҳукм этган.\nСудхўрлик. Биродарига қарз берган киши берган маблағидан бир дирҳам бўлса-да ортиғини олиши ҳалол бўлмайди.\nАлдов йўли билан. Масалан: бузуқ, айниган молни билдирмай, айбини яшириб ёки қалбаки нарсани асил деб сотиш. Бир куни Расулуллоҳ саллаллоҳу алайҳи ва саллам Мадинадаги бозорга кирдилар. Қопда егулик бир нарса сотаётган кишининг олдига келиб, қоп ичига қўлларини тиқиб кўриб, намликни сездилар. Қопнинг устидагиси қуруқ, таги ҳўл экан. Шунда сотувчини койиб: “Молингни сотиб олувчи билиши учун, қопнинг тагидаги ҳўлини қоп устига чиқариб қўйсанг бўлмасмиди?! Билиб қўй, ким бизни алдаса, у биздан эмас. Макр ва алдов дўзахдадир” дедилар (Муслим, 146).\nҚимор. Қимор ўйнаб ё қимор ҳукмида бўлган ўйинлар орқали топилган мол ноҳақ олингани учун ҳаромдир.\nЗаклад. Заклад ёки закалат – харидор олмоқчи бўлган мол учун пулнинг бир қисмини олдиндан бериб қўяди ва молнинг эгасига: “Пулнинг ҳаммасини беролсам молни олиб кетаман, агар тўлай олмасам мол ҳам, заклад ҳам сизга”, деб айтади. Заклад деб олинган пулни ейиш, ноҳақ бўлгани учун, ҳаромдир.\nАллоҳ таолонинг бу нидодаги “Бир-бирингизни ўлдирманг”, деган сўзи каттами кичикми, соғломми касалми, мўмин кишини ўлдириш қатъиян ҳаром эканига далилдир. Бундан ташқари, мўмин киши қандай йўл билан бўлмасин, бутунлай емай-ичмай қўйиш биланми, заҳар ичиш, ўзини қудуққа отиш, баланд бино ё тоғдан ташлаш билан бўладими, ўзини ўзи ўлдириши ҳам ҳаромдир. Бу ва бошқа оятларда келганига кўра, Аллоҳ ўлдиришни ҳаром қилган жонни ноҳақ ўлдириш ҳаромдир: “Аллоҳ ўлдиришни ҳаром қилган жонни ўлдирманглар! Магар ҳақ билан ўлдирсангиз мумкин” (Анъом, 151).\nМўминлар молини ботил йўллар билан ейиш ва уларни ноҳақ ўлдириш ҳаром эканини Расулуллоҳ саллаллоҳу алайҳи ва саллам Арафа куни энг буюк ўринда қилган узун ва таъсирли хутбаларида эълон қилиб: “Қонингиз, молингиз ва обрўларингиз (яъни уларни тўкиш) бу кун, бу шаҳар ва бу турган ойнинг ҳаромлиги каби ҳаромдир”, дедилар, сўнг: “Аллоҳ, Ўзинг гувоҳ бўл, мен етказдим”, дедилар (Муттафақун алайҳ).\nЭй мўминлар, унутманг, одам ўлдириш гуноҳидан ширк ва куфргина юқори бўлиб, бошқа бирон жиноят ундан юқори турмайди, ундан кейин зино қилиш гуноҳи туради, Аллоҳ сақласин.\nСўзим сўнгида шуни айтмоқчиман, кофир юртларда кенг тарқалган ўзини ўлдириш ҳолатлари, минг афсус, мусулмон диёрларида ҳам кўринмоқда. Шунинг учун Расулуллоҳ саллаллоҳу алайҳи ва салламдан бу ҳақда келган қаттиқ ваидни (таҳдидни) эслатиб ўтмоқчиман. Ота-онам у зотга фидо бўлсин, айтдилар: “Ким ўзини нима билан ўлдирса, қиёмат куни шу билан азобланади” (Бухорий (5700), Муслим (110).\n“Ким ўзини тиғ билан ўлдирса, қўлидаги тиғни қорнига санчган ҳолида жаҳаннам ўтида абадий қолади. Ким заҳар ичиб ўзини ўлдирса, қўлида заҳари билан, уни қийналиб ичган ҳолда жаҳаннам ўтида абадий қолади. Ким ўзини тоғдан ташлаб ўлдирса, жаҳаннам ўтида шу азоб (яъни, тоғдан думалаш) билан азобланган ҳолда абадий қолади” (Бухорий (5442), Муслим (109).\nОгоҳ бўлайлик, мусулмонлар молини ноҳақ ейишдан ва ўзини ўзи ўлдиришдан Аллоҳдан паноҳ тилайлик. Аллоҳ бизга меҳрибон ва раҳмлидир, ҳаром нарсаларни бизга шунинг учун ҳаром этган.\nAvvalgi maqolaТафсири муяссар: “Бақара” сураси, 164–169 оятлар\nKeyingi maqola Муслима аёлнинг бирламчи вазифалари (20)


Ўзбекистон қўшниси Тожикистон ҳам амнистия эълон қилди: "олтин амнистия"да ким чиқдию, ким қолди? - BBC News O'zbek\nЎзбекистон қўшниси Тожикистон ҳам амнистия эълон қилди: "олтин амнистия"да ким чиқдию, ким қолди?\nСурат манбаси, Screenshot Tajikistan TV\nАвф этилган маҳбуслардан 1060 нафари озодликка чиқди. Жорий йилги мазкур авф бӯйича қамоқхоналарда жазо муддатини ӯтаётган 3 минг нафар маҳбуснинг озодликка чиқиши кӯзда тутилган. Умуман эса, Тожикистон Президенти имзолаган «Авф ҳақида»ги қонун 20 минг нафардан ортиқ кишига нисбатан қӯлланилади. Жумладан, у иши терговга оширилган, судда кӯрилаётган кишиларга нисбатан ҳам қӯлланилади. Қамоқдаги минглаб кишиларнинг жазо муддатлари қисқартирилади.\nТаҳлилчиларнинг фикрича, жорий йилги Президент авфи Тожикистон мустақиллиги пайтида эълон қилинган, энг кӯп гумондор, айбланаётган ва қамоқхоналарда жазо муддатини ӯтаётган кишиларга нисбатан қӯлланила-ётган энг катта авф саналади. Бундан олдин 2001-йилда 20 минг 400 нафардан ортиқрок кишига нисбатан умумий авф қӯлланилганди.\nНима учун айримлар "олтин амнистия" дейишмоқда?\nМамлакат Конститутсиясининг 25-йиллиги муносабати билан эълон қилинган авф татбиқ қилинишининг дастлабки кунида биринчи бӯлиб Душанбе шаҳридаги махсус қамоқхона, ӯсмирлар ахлоқ тузатиш колонияси, Норакдаги аёллар қамоқхонаси ва Ёвондаги турмада жазо муддатини ӯтаётган ӯсмирлар, аёллар ва эркаклар озод қилиндилар. Жумладан , 165 нафар аёл ва 60 нафар ӯсмир озодликка чиқди.\nРасмийларнинг хабар беришларича, жорий авф Тожикистонда таъқиқланган турли фирқа ва ҳаракатларга қӯшилганликда айбланган кишиларга нисбатан ҳам кенг қӯлланган. Аллақачон улардан юз нафардан ортиғи озодликка чиққан.\nРамзиддин Зубайдов экстремизмда айбланиб, қамоқ жазосига ҳукм этилганди. У озодликка чиқар экан, ӯзининг нотӯғри йӯлга адашиб кириб қолганини айтди.\nТожикистон ҳукумати телевидениеси авф боис озодликка чиқариш борасида репортаж берар экан, кӯпроқ тақиқланган фирқа ва ҳаракатларга қӯшилиб, жазога тортилган кишилар сӯзини берди. Жумладан, салафийликда айбланиб, озодликдан маҳрум этилган кишилардан бири қамоқда ётганида кӯп нарсани тушунганини, энди бошқа мазҳабларга қӯшилмасдан, Имоми Аъзам йӯлида бориши, Ватанига хизмат қилишини изҳор этди.\n- Жорий авф олдинги авфларга қараганда ӯзининг кенг қамровлиги билан фарқ қилади, Халқ орасида уни олтин амнистия, дея атай бошлашди, - деди Тожикистон Олий суди жиноий ишлар коллегияси раиси Зафар Азиззода.\n"Менинг ӯғлим «Ҳизбут-таҳрир»га мансубликда айбланиб қамалган. Иккинчи марта. Биринчи марта унга олти йил беришганди. Тезда чиқиб келди. Иккинчи марта суд қилишганида ӯн икки йилми, ундан кӯпгами, қамалди. Ҳозир умид билан йӯлига кӯз тутиб ӯтирибман. Авф ҳақидаги қонунни ӯкиган бир танишим бу йил чиқмаса ҳам, унинг қамоқ муддатини кесишар", деди. Бобожон Ғафуров ноҳиясида яшайдиган бу аёл сӯзини тугатар-тугатмас кӯзига ёш олди.\nЖорий йилги авфга кӯра, чет эллик фуқароларнинг ҳаммаси озодликка чиқади. Кузатувчиларга кӯра, Тожикистон турмаларидаги чет эллик маҳбусларнинг аксарият кӯпчилиги Афғонистон, Ӯзбекистон ва Қирғизистон фуқароларидир.\nОзодликка чиқкан маҳбуслар махсус автобусларда олиб кетилдилар.\nОзодликка чиққанларнинг кейинги тақдири ҳақида ташвишлар\nСурат манбаси, Asia-Plus\nРасмийларга кӯра қамоқхоналардан озод этилганларнинг ҳаёт тарзини ӯзгартириш учун алоҳида аҳамият берилади. Лекин бунинг учун энг аввало уларни етарли маоши бӯлган доимий иш билан таъминлаш зарур.\nТожикистон Парламенти қуйи палатасининг раиси Шукуржон Зуҳуровга кӯра, авф қӯлланиб, қамоқдан озод этилганларга ишга жойлашиш ва ӯқиш учун ёрдамлашиш зарур. Шунингдек, у узоқ муддат қамоқда ӯтириб, озодликка чиққан одамларни тиббий текширув билан таъминлаш, зарур бӯлганда, шифокор ёрдами кӯрсатиш лозимлигини таъкидлаган.\n- Камида бир миллион одам ҳеч бӯлмаганда оила тебратишга етарли маоши бӯлган иш йӯклиги учун Россияда, бошқа мамлакатларда юрибди. Қандай қилиб, қамоқдан чиққан юзлаб одамларни доимий иш билан таъминлаш мумкин? - дейди Россияда ишлаб қайтиб келган Шавкат Эгамов.\nУнинг айтишича, туҳмат билан қамалиб кетган ва бундан икки йил олдин озодликка чиққач, муносиб иш тополмаган.\n- Худога шукр, Россияга кетдим. Бошида қийналсам ҳам, иш топдим. Лекин мен билан ётган айрим маҳбуслар озодликка чиқишгач, иш топа олишмагач, ӯғрилик қилиб, яна қамоққа қайтиб кетишди. Мен уларни ҳеч қачон оқламайман. Фақат бир нарсадан хавотирдаман - ҳозир авф туфайли озодликка чиқаётганлар орасида уларга ӯхшаган иродасиз кишилар йӯк, дейсизми? - деди Шавкат.\nМаҳаллий кузатувчи Аҳмад Бобожонов ҳам Шавкатнинг гапига қӯшилишини айтди. «Мана, масалан, 10 минг сомонийдан, яъни минг доллардан кам пора олиб, судланганларга нисбатан ҳам авф қӯлланилмоқда. Порахӯрларнинг яна чап қӯли қичимасмикан? Ва уларнинг авф этилганини кӯрган биттагина имзо учун, кимнингдир ишини тӯғрилаб бериш учун таъмагирлик қиладиганлар коррупсияни янада авж олдиришмасмикан», деди у.\n"Елкамнинг чуқури қурсин" ё қамоқхоналарнинг абгор аҳволи\nСурат манбаси, TV screenshot\nЛекин айрим кузатувчиларнинг фикрича, Тожикистон қамоқхоналарида ӯтирган жуда кӯпчилик одам у ерни елкамнингн чуқури кӯрсин, маъносида жиноятга қайта қӯл урмайди.\n"Мен қамоқда ӯтириб чиққан кишиларнинг кӯпчилиги билан суҳбатлашганман.Уларнинг кӯпчилиги агар уйларидан озиқ-овқат олиб боришмаса, қоринлари тӯймаслигини айтишди. Айримлари эса, турмада ӯзларини жисмоний ва руҳий қийноқларга солишларини, таҳқирлашларидан ёзғиришди", деди бу кузатувчилардан бири.\nКейинги бир йил орасида Тожикистон турмаларида ӯнлаб кишиларнинг ҳалокати билан тугалланган икки исён бӯлиб ӯтди. Уларнинг биринчиси ӯтган йилнинг 8-ноябрида, мамлакат шимолида , Хӯжанд шаҳридаги қатъий режимли колонияда юз берди.\nКузатувчилар мазкур исённинг асосий сабаби турма ходимлари томонидан маҳбусларнинг таҳқирланиши деган фикрга келишганди. Улар бу фикрлари-ни маҳбусларнинг сӯзларига асосланган ҳолда исботлашга ҳаракат қилиш-ганди.\nҚамоқда жазо муддатини ӯтаётган маҳбусларнинг айташларича, турма ходимлари маҳбуслардан бирини ечинтириб, совуқда дилдираб туришга мажбур этишган. Бу каби таҳқирлар тез-тез юз бериб турган.\nРасмий хабарлага кӯра, Хӯжанддаги турмада 21 нафар маҳбус ва турма-нинг 2 нафар ходими ҳалок бӯлган. Лекин кузатувчиларга кӯра, ҳалок бӯлган маҳбуслар сони расмий маълумотлардагига қараганда анча кӯпроқ бӯлган.\nИсёнда қатнашган ва қамоқхонадан қочишга уригган 30 маҳбус жиноий жавобгарликка тортилган. Саккиз нафар турма ходими эса, ӯз ишига совуққон муносабати учун 2 ярим йил муддатга шартли равишда озодликдан маҳрум этилган.\nТожикистон турмаларидаги иккинчи исён жорий йилнинг 19-майида юз берди. Исён ва уни бостириш жараёнида 29 нафар маҳбус ва уч нафар турма ходими ҳалок бӯлди. Расмийларга кӯра исён ташкилотчилари Тожикистонда таъқиқланган экстремистик ва террорчилик гуруҳлари аъзолари бӯлган. Жумладан, улардан бири Сурияга қочиб кетган, Тожикистон ОМОНининг собиқ командири Гулмурод Ҳалимовнинг ӯғли Беҳрӯз Гулмурод эканлиги айтилган.\nМаҳбуслар ӯлими билан тугаган кейинги ҳодиса жорий йилнинг 7-июлида маҳбусларни Хӯжанддаги турмадан мамлакат жанубидаги қамоқхоналарга кӯчириш пайтида юз берган. 3 та машинага 128 нафар маҳбус жойлаштирил-ган. Йӯлда аҳволи ёмонлашган 14 нафар маҳбус вафот этади. Маҳбуслар заҳарланиш туфайли ҳаётдан кӯз юмган, деб кӯрилади ва прокуратура жиноий иш қӯзғайди. Заҳарланишга эса, йӯлда тарқатилган ва маҳбуслар истеъмол қилган буханка нон сабаб бӯлган, деб тахмин қилинади.\nҲалок бӯлганларнинг кӯпчилиги экстремистик ва террорчиликда айбланиб, жазога тортилганлар бӯлган. Аммо улар орасида бири ҳарбий қисмда жанжаллашгани учун қамалган 20 ва 21 ёшли йигитлар ҳам бӯлган.\nМутахассислар учта машинада 128 та маҳбус ва устига конвойларнинг бориши меъёрдагидан кӯплигини айтишди. Улар Хӯжанддан Душанбега машинада кӯпи билан олти-етти соатда етиб борилиши ҳисобга олинган ҳолда, йӯлга чиқишдан олдин маҳбуслар яхшилаб тӯйдирилиши зарурлигини айтишган.\nМаҳбусларни кӯмиш маросимлари хавфсизлик чоралари кучайтирлган холатда ӯтган. Расмийлар бу маросимларга журналистларни қӯйишмаган.\nИслом олами: "Соқол ёки нон" танлови қаршисида қолган мусулмонлар\nХавотирларда жон борми?\nАвф қӯлланилиши арафасида Душанбедаги 4-колонияда қочишга уринган маҳбус отиб ӯлдирилган. Унга тӯхташ талабига бӯйсунмаганлиги учун ӯт очилгани айтилмоқда. Ӯқ парчаси тегиши туфайли назоратчилардан бири - Исмоил Комилзода яралангани айтилар экан, ӯртага савол чиқмоқда: маҳбусга қандай қуролдан ӯт очилган?\nАйни бир пайтда кузатувчиларга кӯра жазони ӯташ жойларида назорат-чилар томонидан маҳбуслардан пора талаб этиш ишлари борлиги ошкор этилмоқда.\nАксилкоррупсия идораси ходимлари томонидан Жиноий жизоларни ӯташ Бош бошқармасининг Душанбедаги икки ходими пора олиш пайтида қӯлга олинган. Бу икки нафар зобит маҳбуслардан бирига пӯписа қилган ҳолда 5 минг сомоний (500 АҚШ долларидан кӯпроқ) маблағ талаб қилган.\nКузатувчилар олдинги авфларни амалга ошириш жараёнида турма бош-лиқлари ва ходимлари томонидан авф қӯлланаётган маҳбуслар ёки уларнинг яқинларидан пора талаб қилишлар юз берганини айтиб, бу гал ҳам ушбу товламачиликоар юз беришидан хавотирлик билдиришмоқда.\nАвф ҳақидаги қонунга кӯра у қӯлланган барча маҳбуслар кӯпи билан икки ой орасида, яъни келаётган 2020-йилга қолдирмасдан озодликка чиқишлари зарур.


Android 11 онлайн тақдимотини кутяпсизми? Хомтама бўлмай қўяверинг! - Terabayt.Uz\nGoogle компанияси бу йил коронавирус туфайли Google I/O конференциясини бекор қилгани ҳақида ёзгандик. Қидирув гиганти 3 июнь куни фақат онлайн намойиш ўтказиб, Android 11 операцион тизим талқинининг бета-версиясини оммавий тақдим этишини айтган.\nЭнди эса режалар тағин ўзгарди – Google ҳатто Android 11 Beta Launch Show номли онлайн маросимни ҳам ўтказмайдиган бўлди! Бу ҳақда Android дастурчилар жамоаси бугун – 30 май санасида Twitter орқали расман хабар берди:\n«Биз сизларга Android 11 ҳақида кўпроқ сўзлаб беришдан мамнун бўлардик, лекин ҳозир байрамлар вақти эмас. Биз 3 июнга режаланган тадбир ва бета-версия релизини кейинроққа қолдирамиз. Яқин орада биз Android 11 тўғрисидаги янги тафсилотлар билан қайтамиз», – дейилади Google дастурчиларининг расмий баёнотида.\nТаъкидлаб ўтиш муҳимки, нафақат онлайн тадбир бекор қилинди, балки Android 11 операцион тизимининг биринчи оммавий бета-версиясининг релизи ҳам кейинга қолдирилди. Уларнинг айнан қачонгача кечиктирилгани эса номаълум – бундан бохабар бўлиш учун янгиликларни биз билан бирга кузатиб боринг.\n#Google #Oперацион тизим #Android смартфон #мобиль операцион тизим #Android 11 R #Android 11


ИнтерФУТБОЛ :: Жамшид Ботиров: “Бухоро” таркибини маҳаллий ёшлар ҳисобига шакллантирмоқчимиз»\nЖамшид Ботиров: “Бухоро” таркибини маҳаллий ёшлар ҳисобига шакллантирмоқчимиз»\nСуперлиганинг янги мавсуми старти «Бухоро» учун омадсиз келмоқда. Жамоа ҳозирча турнир жадвалининг сўнгги ўринларида бормоқда. Яқинда клуб матбуот хизмати «Бухоро» бош директори Жамшид Ботиров билан суҳбат уюштирди. Қуйида мазкур интервью билан танишишингиз мумкин.\n- Жамшид Меҳмонович, клуб раҳбари этиб тайинланишингиз қандай амалга ошди?\n- Авваламбор, барчани кириб келаётган Наврўз байрами билан табриклайман. Футбол клуби раҳбарлигига келишимга вилоят ҳокимлигидаги футболга масъул инсонларнинг таклифи сабаб бўлди. Улар вилоятимиз бош жамоасини тубдан янгилаш, маҳаллий ёшларга кўпроқ имконият бериш кераклиги, мени ёшлар билан ишлаш ҳадисини олган мутахассис сифатида билишларини айтиб, ушбу лавозимга айнан мени тавсия қилишди. Албатта, вилоят футболига бефарқ эмаслигим, қолаверса, клуб тизимидаги «Бухоро» футбол мактаби раҳбари ва мураббийи сифатида бир қанча тарбияланувчиларимизни вилоятимиз бош жамоаси, ўринбосарлар таркибига етказиб берганлигимиз инобатга олинди. Жамоа таркибини деярли тўлиқ биламан. Бундан ташқари, раҳбарлар ташаббуси билан «Бухоро»ни яқин келажакда тўлиқ ўзимизнинг ёш тарбияланувчиларимиз ҳисобига шакллантириш режаси менга маъқул келганлиги сабаб ушбу лавозимда ишлашга розилик бердим.\n- Ўз вақтида футболчи ва мураббий сифатида фаолият олиб боргансиз. Шу ҳақда ҳам гапирсангиз.\n- Албатта, катта футболдаги қадамларимни Ўзбекистон 1-лигасида иштирок этган Бухоронинг «Локомотив» ва «Ситора» жамоаларида бошлаганман. Мураббийлик фаолиятимни эса мамлакатимизнинг машҳур, биринчилардан бўлиб ташкил этилган «Машъал» клубига қарашли футбол академиясида бошлаганман. 2011 йили Бухоро вилояти ҳокимининг таклифига биноан, «Бухоро» клубига қарашли футбол мактабига раҳбар этиб тайинланганман.\n- «Бухоро» жамоаси олдига раҳбарият томонидан қандай вазифа қўйилган?\n- «Бухоро» - Ўзбекистонда ўз номи ва обрўсига эга клуб. Албатта, ҳозир таркибимиз 70 фоизга янгиланганлигини инобатга олган ҳолда, зиммамизга Суперлигада муносиб қатнашиш, шунингдек, келажакда мамлакат чемпионатида рақобатбардош жамоа шакллантириш вазифаси юклатилган. Айни пайтдаги молиявий имкониятимизни инобатга олган ҳолда, таркибимизга 4 нафар легионер, мамлакатимизнинг турли жамоаларида фаолият юритган 8 нафар ўзбекистонлик футболчилар жалб этилди. Бундан ташқари, ихтиёримизда 14 нафар маҳаллий ёшлар бор. U-18 ва U-21 жамоаларимизда Бухоро футбол мактаби тарбияланувчилари тўп суришмоқда.\n- «Бухоро»ни олдинда нималар кутмоқда? Режа ва мақсадлар хусусида маълумот берсангиз.\n- Келажакда жамоа таркибида тўлиқ бухоролик ёшлар иштирокини таъминлаш ва турли ёшдаги термаларимизга маҳаллий иқтидорли ёшларни етказиб беришни мақсад қилганмиз.\n- Футбол биринчи навбатда мухлислар учун ўйналади. Жамоа ишқибозларига нима деган бўлардингиз?\n- Албатта, футболни мухлисларсиз тасаввур қилиш қийин. Шундай экан, биз ўз ишқибозларимизни қадрлаймиз, ҳурмат қиламиз. Ҳозир уларни салбий натижаларимиз билан бироз ранжитиб қўймоқдамиз. Қолаверса, мухлисларимизга бироз ноқулайликлар келтириб чиқаряпмиз, сабаби, жамоанинг уй учрашувлари ўтказиладиган марказий стадионда таъмирлаш ишлари олиб борилаётганлиги сабабли, айрим уй учрашувларини Муборакдаги Баҳром Вафоев номидаги аренада ўтказишга мажбурмиз. Буни «Бухоро» учун уй учрашувлари деб бўлмайди, нейтрал майдонда ўйнаганимиз сабабли, ўзимизни сафарда ўйнаётгандек ҳис қиламиз. Мавжуд ноқулайликлар ва салбий натижалар учун мухлислардан узр сўрайман. Умид қиламизки, яқин вақтлар ичида вазиятни ижобий томонга ўзгартирамиз. Ишқибозларимизга бошқа шаҳарда ўтадиган ўйинларга бориб-келишлари учун имкон даражасида шароит яратиб берамиз. Албатта, биз мухлисларнинг қўллаб-қувватлашларига муҳтожмиз. Чунки, кўриб турганингиздек, қуръа бизга кетма-кет сафар ўйинлари ва кучли рақибларни рўпара қилмоқда. Ушбу учрашувларда максимал натижаларга эришишга ҳаракат қиламиз ва мухлисларимизни хушнуд этамиз, деган умиддаман.\n14:55 «Зальцбург» – Австрия кубоги соҳиби (0)\n14:51 «Португалиялик сифатида Роналдуни танлайман, Месси ўзга сайёрадан...» (0)\n14:25 Депай ҳам тузалди (0)\n13:03 Ла Лига учрашувларига мухлислар ташрифи қачондан бошланади? (0)\n12:44 Шинжи Кагава Испанияни тарк этиши мумкин (0)\n11:21 «Бенфика» Давид Луиз билан шартнома имзолашга тайёр (0)\n10:00 ЎзПФЛ чемпионатларини давом эттиришга рухсат берилди (0)\n09:44 Луис Суарес: «Мақсадимиз – иштирок этаёган ҳар бир турнирда ғалаба қозониш» (0)\n08:26 Squawka: АПЛ тарихидаги топ-15 ҳимоячи (0)\n06:31 Асрор Ғофуров «Сурхон»да ўйнаётганидан мамнун (0)\n23:00 “А” Серия рестарти - 19 июнда (0)


Яқинда Beeline Uzbekistan Davinci Management Consulting талқини бўйича “Энг исталган иш берувчи” мукофотига сазовор бўлди. Рақамли оператор телекоммуникация ва IT соҳасида энг кўп овоз тўплади. Beeline иш қидираётганлар учун исталган иш берувчига айланди, бунга кўп жиҳатдан HR бизнес-ҳамкори Татьяна Григорьева каби ходимлар сабабчидирлар. Татьяна компанияда тўрт йилдан бери фаолият юритади ва аёлларни ривожлантириш ва қўллаб-қувватлаш бўйича Women’s Club’нинг энг муҳим ва мураккаб лойиҳаларидан бирини амалга оширди ва шу лойиҳа учун олтин мукофот билан тақдирланди.\nНима учун иш изловчилар Beeline’га интилишади? Чунки бу ривожланган маданиятга эга йирик халқаро компания бўлиб, унда ҳар бир ходим қадрли, ҳам касбий, ҳам шахсий ривожланишни амалга ошириш бўйича ҳар қандай ташаббус ва қадамлар қўллаб-қувватланади. Компания рақамлаштириш бўйича етакчилардан бири бўлиб, унда турли йўналишларда ноёб тажрибага эга бўлишингиз мумкин. Ходимларга ривожланиш, ўзини ўзи англаш, функционал ўзаро таъсир қилиш, кундузги ва онлайн таълим, мослашиш жараёни, янги тажриба ва муносиб шароитлар учун катта имкониятлар таклиф этилади. Лекин бундан ҳам аҳамиятлиси шундаки, Beeline Uzbekistan алоҳида ижодий муҳитга эга. Татьяна Григорьеванинг ўзи буни компаниядаги биринчи кунлариданоқ қадрлаган.\n“Аввал халқаро ишлаб чиқариш компаниясида ишлаганман. Бироз тажриба орттирганимдан сўнг, ривожланиш учун уфқларимни кенгайтиришга қарор қилдим. Бир сўз билан айтганда, мен жуда кўп ижод, янги тажриба, корпоратив маданият ривожланган Beeline Uzbekistan’да ривожланиш учун янги имкониятларни кўрдим. Beeline халқаро миқёсда мен орзу қилган ривожланиш имкониятларини берди, – дейди Татьяна. – Beeline’да бошлаш осон бўлди деб айта олмайман. Мен бошқа соҳадан – ишлаб чиқаришдан хизмат кўрсатишга келганим учун мослашишга уч ойча вақт кетди. Бу бироз бошқача йўналиш, кўплаб янги тизимлар, йўналишлар, вазифалар ва лойиҳаларни ўрганиш керак, қайсидир маънода малакани ўзгартириш керак эди. Лекин жамоанинг муносабати мени дарҳол ўзига оғдирди. Биринчи куннинг ўзиданоқ биз велсоме-учрашув ўтказдик, бу HR жамоасининг ажойиб анъанаси, у ерда мен ўзим, қизиқишларим, севимли машғулотларим ҳақида гапириб бердим - бу тезда яқинлаштиради! Кадрлар бўлимидан ташқарида ҳам ҳар бир ходим турлича ёрдам кўрсатишга тайёр”.\nКомпанияда фаолиятини энди бошлаганлар учун янги йўналиш ҳар доим янги вазифалар билан боғлиқ бўлади, чунки у янги жараёнлар, ишлар ва ходимлар билан учрашади ва ҳамма ҳам жамоага осон қўшила олмайди. 2019 йилда Татьяна Григорьева жамоа билан биргаликда чиқиш интервьюси асосида таҳлил ўтказди. Хулоса шуки, ишга онбоардинг-жараёнини яхшилаш керак ва энг яхши вариант янги ишга кирганлар учун "тўлиқ форматли" қўллаб-қувватлаш имконини яратишдир. Лекин бу йўналишда яна нима янгиликни ўйлаб топиш мумкин?\nҒоялар топилди - амалга оширишда жуда оддийлари ҳам, қийинроқлари ҳам. Шундай қилиб, компанияга янги келган мутахассисларга welcome box - янги ходимлар учун брендланган тўплам тақдим этила бошланди. Биз янги ходимларнинг менежерлари ва кураторлари учун махсус ўқув дастурини ишлаб чиқдик, унда ишга киришиш имкониятлари, воситалар ва янги ёндашувлар ҳақида маълумотлар мавжуд. Бу эса ҳали бошланиши: HR жамоаси ҳали амалга ошириш учун жуда кўп ғояларга эга.\nФақатгина рекрутер эмас\nЧетдаги одам учун Татьянанинг лавозими ғайриоддий туюлади: HR бизнес-ҳамкор ким, у нима қилади? Бу нафақат кадрларни танлаш билан шуғулланадиган мутахассис. Юқорида таъкидлаб ўтилганидек, унинг профессионал қизиқишлари қаторига ишга қабул қилиш жараёнида иштирок этиш, шунингдек, ходимлар ва корпоратив маданиятни ривожлантириш киради – бир сўз билан айтганда, Beeline Uzbekistan’нинг ўзига хос атмосферасини сақлаб қолиш ва жамоани янада кучлироқ қилиш имконини берувчи барча ҳаракатлар.\nАйни дамда Татьяна Григорьева ва унинг ҳамкасблари иш берувчи сифатида Beeline брендини мустаҳкамлаш устида астойдил ҳаракат қилмоқда. Бу, масалан, маҳаллий ва халқаро мукофотлар ва номинацияларда иштирок этиш, HR жамоаси билан биргаликда ишлаб чиқилган энг йирик иш қидириш хизмати Headhunter’да компаниянинг бренд саҳифасининг очилиши, ижтимоий тармоқларда компаниянинг қизиқарли ички ҳаёти ҳақидаги ҳикояларни чоп этиш. “Мен биз ҳақимизда жуда ҳам қизиқарли воқеаларни айтиб бериш, воқеаларга бой корпоратив ҳаётни кўрсатишни истайман. Бизнинг ажойиб жамоамиз ва худди шундай лойиҳаларимиз бор - инсонлар булар ҳақида билишлари керак”, – дейди Татьяна. “Энг исталган иш берувчи” танловига кўра, бу чора-тадбирлар ажойиб натижаларни кўрсатмоқда: IT ва телекоммуникация соҳасида ҳар учинчи иш қидирувчи Beeline’га овоз берган.\nОдамлар билан ишлаш, чексиз учрашувлар, суҳбатлар, ақлий ҳужумлар, шовқинли, қизиқарли воқеалар дегани. Бундай "ҳаётнинг қайнашида" Татьяна Григорьева ўзини бутунлай яхши ҳис қилади. У компанияга қимматли ғояларни олиб келганидан фахрланади. Унинг севимли лойиҳаси – Women’s Club. Айнан Beeline Uzbekistan’да бу ташаббусни амалга оширишга муваффақ бўлди. Ушбу лойиҳа Марказий Осиёда Employer Brand Award танловида биринчи ўринни эгаллади.\nУшбу лойиҳанинг ғояси компания ходимларини қўллаб-қувватлаш ва ривожлантириш ҳамда мартаба кўтарилиши учун Ўзбекистоннинг муваффақиятли ва машҳур аёллари билан мунтазам учрашувлар, маҳорат дарслари, мураббийлик машғулотлари, семинарлар ўтказишдан иборат. Баъзан бу тажриба алмашиш ва янги билимларни олиш, баъзида бу шунчаки жуда қизиқарли суҳбатлар. Аммо ҳар қандай ҳолатда ҳам, бу ҳар бир ходим учун профессионал ва шахсий ўсиш учун яна бир имкониятдир. Ҳатто пандемия ҳам Аёллар клуби ишига халақит бермади – учрашувлар онлайн тарзда ўтказилди. Спикернинг барча ҳис-туйғулари ва энергиясини етказиш учун махсус техник тайёргарлик талаб қилинди. Аммо HR мутахассислари қачонки бундай қийинчиликлардан қўрқишган!\nҲамкасблар клубнинг ҳаётийлигини ва унинг Beeline Uzbekistan жамоаси учун шубҳасиз фойдасини юқори баҳоладилар. Ғоя муаллифи Татьяна Григорьева компания олтин захираларини ташкил этувчи экспертлардан бири сифатида олтин мукофотга сазовор бўлди.\nБундай гавжум ва қизиқарли ҳаёт билан “четга қараш” учун вақт йўқдек туюлади ва энг муҳими, бунга ҳожат ҳам йўқ. “Мен ҳеч қаерга бориш ниятида ҳам эмасман, чунки мен “орзуйимдаги ишимни” топдим”, дейди Татьяна. – Beeline’дан яхшироқ ва зўрроқ иш берувчини мен ҳали бозорда учратмаганлигимни аниқ тасдиқлашим мумкин. Ҳар бир мутахассис ижодкорликни, ташаббус кўрсатиш имкониятини, ҳам касбий, ҳам шахсий жиҳатдан ривожланишни истайди. Beeline’да бу имконият бор, шунинг учун деярли барча ходимлар ўзларининг комфорт доираларидан чиқиб кетишга ва кўпроқ ташаббус кўрсатишга ҳаракат қилишади, яъни ўз вазифаларини бажаришади. Шунинг учун, бизда ўн-ўн беш йил ишлаб, иш жойини ўзгартиришни режалаштирмаганлар кўп”.\nЖамоа ҳаёти билан яшаш\nBeeline жамоасининг бир қисми бўлиш нимани англатади? Татьяна Григорьева бу саволга шундай жавоб беради: “Жамоа ҳаёти билан яшаш, у ҳақида қайғуриш, унинг ютуқларидан қувониш ва уни қўллаб-қувватлашни унутманг.” Аммо бошқа ҳаёт - шахсий ҳаёт-чи? Ахир, ҳатто жуда ғайратли мутахассис ҳам дам олишга муҳтождир! Бунда унинг турмуш ўртоғи ва фарзанди ёрдам беради. Татьяна очиқ ҳавода сайр қилишни, велосипедда сайр қилишни яхши кўради, иссиқ мавсумда бутун оила шаҳар чеккасига - велосипедда сайр қилишади. Агар вақт камроқ бўлса ёки об-ҳаво имкон бермаса, спорт зали ва рақс бор. Унинг яна бир севимли машғулоти – “Нима? Қаерда? Қачон?” ва “Ақлий ҳужум” интеллектуал ўйинлари. Шунда ҳам, Татьяна Григорьева бу ўйинларни ишда, ҳамкасблари билан ўйнайди. Ҳатто, бўш вақтда ҳам жуда яхши кўрган жамоадан ажралиб чиқиш қийин!\nBeeline Uzbekistan аёлларга IT-соҳасида муваффақиятга эришишда ёрдам беради


Покистонда рашкчи эр хотини, онаси ва синглисини отиб қўйди\n27 июн 2022, Тошкент вақти: 18:58\nПокистонда 11 май куни хотини, онаси ва синглисини бошқа эркаклар билан алоқа қилганликда гумонлаб, отиб ташлаган шахс қидирилмоқда.\nПолиция мазкур шахс қотилликни икки шериги ёрдамида амалга оширган, деб ҳисобламоқда. Воқеа Панжоб вилоятининг Файсалобод шаҳрида содир этилган.\nМаҳаллий полициянинг билдиришича, қотиллар воқеа жойидан қочишга улгурган. Айни пайтда уларни қидириб топиш бўйича амалиётлар ўтказилмоқда.\nПокистонда аёлларни ўзга эркаклар билан алоқа қилганликда гумонлаб ўлдириш ҳолатлари тез-тез содир этилади.\nЎтган ҳафтада полиция Абботобод шаҳрида севган йигити билан турмуш қуриш учун қочиб кетишга ҳаракат қилган қизни ўлдиргани учун 10 кишини қамоққа олган эди.


Ўзбекистон Республикаси инвестиция дастурининг ижросига оид 15та факт / Ўзбекистон янгиликлари, энг сўнгги хабарлар\nЎзбекистон Республикаси инвестиция дастурининг ижросига оид 15та факт\n03 октябр 2013, 21:16 3527 кўрилди\n1. Инвестиция дастури доирасида биринчи ярим йилликда 140дан зиёд лойиҳани амалга оширишга киришилди.\n2. Шундан 28 таси бугунга келиб нихоясига етказилди.\n3. 1148 млн. долларлик хорижий сармоя ва кредитлар ўзлаштирилди.\n4. Шулардан 74,5 фоизини тўғридан-тўғри сармоялар ташкил этади.\n5. Инвестицияларнинг асосий қисми биринчи галда юқори технологиялар сохасига сафарбар этилмоқда.\n6. Энергетика соҳасида янги объектларни қуриш, мавжудларини модернизация ва реконструкция қилишга эътибор қаратилмоқда. Толимаржон, Тошкент, Навоий иссиқлик электр станцияларида буғ-газли қурилмаларни барпо этиш ишлари олиб борилмоқда.\n7. Соф ривожланиш механизми асосида "Тошкент ИЭМда когенерацион газ труба технологиясини тадбиқ этиш" лойиҳаси доирасида қуввати 27 МВт бўлган ГТҚсини ўрнатиш ишлари якунланди.\n8. Толимаржон ИЭС ва Сўғдиёна кичик станцияси ўртасида 500 кВ қувватга эга 216 км.лик янги электр узатиш йўлини (ЭУЙ) қуриш ишлари тугатилди. Сирдарё ИЭС ва Янги-Ангрен ИЭС ўртасида 500 кВ ЭУЙнинг қурилиши давом этмоқда.\n9. Янги объектларни қуриш ва мавжудларини таъмирлаш ишлари давом этмоқда. Буларнинг орасида Бекабодцемент ОАЖда қуруқ цемент ишлаб чиқариш линиясининг ишга туширилишига қаратилган модернизация ишларини мисол келтириш мумкин.\n10. Бу йил республикамизда халқаро стандартларга жавоб берадиган узунлиги 526 километрлик автомобил йўлларини қуриш ва реконструкция қилиш режалаштирилган.\n11. 2011-2015 йилларга мўлжалланган инвестиция дастури доирасида "Ўзавтойўл" ДАК корхона ва ташкилотлари томонидан ЎЗбекистон миллий автомагистрали таркибига кирувчи 125 километрлик 4 полосали автомобил йўли тўлиқ таъмирланди.\n12. Рақамли телевидения ва интернет-телевиденияни амалиётга тадбиқ этиш доирасида 2000 километрлик оптик толали тармоқни қуриш ишлари олиб борилмоқда.\n13. "Навоий" МИИЗда биринчи ярим йилликда автомобиль газ баллонлари, полимер маҳсулотлар ва запорно-регулирующей арматуры ишлаб чиқарувчи иккита янги лойиҳа ишга туширилди. Яна 6та инвестиция лойиҳаси бўйича ишлар давом этмоқда.\n14. "Ангрен" МИЗ ҳудудида қиймати 197,5 миллион долларлик 6 та лойиҳани амалга оширишга киришилди. Шундан 147,4 миллионини тўғридан-тўғри жалб қилинган хорижий сармоялар ташкил этади.\n15. 93 та истиқболли лойиҳаларни амалга ошириш кўзда тутилган "Жиззах" МИЗда транспорт, ишлаб чиқариш ва муҳандислик-коммуникация инфраструктурасини ривожлантиришга оид ишлар давом этмоқда.


2013 йилнинг 1 июлида ишга туширилган Ягона интерактив давлат хизматлари портали орқали аҳоли ва тадбиркорлик субъектларининг давлат идораларига йўллаган мурожаатлари сони 2017 йилнинг 8 февраль ҳолатида 1 миллиондан ошди. Мурожаатларнинг 98 фоизига давлат органлари томонидан жавоб йўлланган. Мурожаатларнинг 432,589 таси жисмоний, 567,671 таси юридик шахслардан келиб тушган.\nЯгона порталда 300 дан зиёд электрон хизмат кўрсатилмоқда. Биргина 2016 йилда Ягона портал хизматлари сони 50 тага ошган. Айни пайтда “Давлат идоралари раҳбарлари қабулига онлайн ёзилиш”, “Йўловчи божхона декларациясини тўлдириш ва юбориш”, “Тадбиркорлик субектларини рўйхатга олиш учун онлайн ариза юбориш”, “Судланмаганлик (ёки судланганлик) тўғрисидаги маълумотномани олиш” каби хизматлар оммалашган.\nЯгона портал орқали аҳоли юбораётган мурожаатлар ва уларга давлат идораларининг муносабати мунтазам таҳлил қилиниб, танқидий ўрганилади ва тегишли давлат органларига тавсиялар берилади. Аҳоли томонидан уларга кўрсатилаётган интерактив хизматларнинг тезкорлиги ва сифати илиқ қарши олинмоқда. Мисол учун, “Мен яшайдиган Уйчи тумани Наманган шаҳридан 30 чақирим узоқда жойлашган бўлса ҳам, банк-молия масаласидаги мурожаатимга маҳаллий бошқарув органларидан 6 ойдан буён жавоб ололмаётган эдим. Ягона портал орқали мурожаат қилганимдан сўнг бор-йўғи 24 соат ўтиб менга Тошкент шаҳридан қўнғироқ бўлди, мен кўтарган масала ўрганиб чиқилди. Ваҳоланки, Уйчи ва Тошкент оралиғида 350 чақиримлик масофа бор!” деб ёзади портал фойдаланувчиси А.Жўраев.\nАхборот технологиялари ва коммуникацияларини ривожлантириш вазирлиги Ахборот хизматининг хабар беришича, айни кунда my.gov.uz’нинг янги талқини ишлаб чиқилмоқда. Унда фойдаланувчилар ва давлат идоралари ўртасидаги алоқа ижтимоийлик, соддалик ва тезкорлик жиҳатлари билан янада қулайлашади.\nТошкент шаҳар ҳокимлиги пойтахт аҳолиси ва меҳмонларига мурожаат билан чиқди


Кексалар ибрати – юрт шарофати\nИнсон ўзи туғилиб ўсган маконда оламни англашни бошлайди. Бу маконда унинг ота-боболари руҳи ҳукм суради. Вақт ўтган сари инсоннинг ўзи ҳам мозийнинг бир бўлагига айланар экан унинг онгў-шуури шу оламни манзил тутган аждодлар руҳи билан чўлғаниб боради. Инсон шу руҳ таъсирида оламни англаши, унда киндик қони тўкилган тупроққа, атак-чечак бўлган заминга меҳр ўйғониши табиий. Шу сабабданки, аждодлар илму-амалини, уларнинг асрлар оша сайқалланиб келаётган урф-одатларини инсон ўзига жо қилади, янада мукаммаллаштиради, келажак авлодга қолдиради. Шу тариқа аждодлар руҳини шод этиб, уларнинг давомчилари сифатида ҳаётнинг боқийлигига тамал тоши қўйиб бораверади.\nФайласуфлар айтганидек, бу дунё алмашмайди фақат унга келиб кетадиганлар алмашади. Инсонлар мана шу келиб кетиш оралиғида турлича ҳаёт тарзи билан яшашади. Қамаши туманининг фахрли инсони Абдижаббор Холбоев бир неча йиллар давомида туман ҳокимлигида турли лавозимларда фаолият олиб борди. Бугунги кунда пенсия ёшида бўлган Абдижаббор Холбоев ўзи учун бир қанча рекордлар ўрнатиб келмоқда. Соғлом турмуш тарзини тарғиб қилган ҳолда югуриш ва пиёда юриш билан профессионал тарзда шуғулланиб келмоқда. Қаҳрамонимиз бир неча йиллар аввал Иссиқкўлда дам олиш масканига борганда ўзида бўлаётган айрим жисмоний ўзгаришлар тўғрисида шифокорларга айтади. Бир қанча кузатувлардан сўнг шифокорлар Абдижаббор акага Е.Мильнернинг “Выбираю бега”(Югуришни танлайман) китобини тавсия қилишади. Уйга қайтиб келгач мана шу китобни чуқур ўрганиб, узоқ пиёда юришнинг сир-асрорларини ўргана бошлади. А.Холбоев мана ша ҳаёт тарзини танлади. Соғлом турмуш тарзи билан кексалик гаштини ўтказишни афзал кўрди.\n1996 йили Амир Темур таваллудининг 660 йиллигини нишонлаш арафасида Шаҳрисабз-Тошкент йўналишидаги супер марафонда қатнашиб, маррага биринчиларда бўлиб етиб боради. Ушбу спорт турини ривожлантириб, узоқ йўлларга пиёда юришни синаб кўра бошлади. “Ҳазрати Лангар ота” зиёратгоҳи, “Ҳазрати Башир ота” зиёратгоҳига пиёда бориб келишга мушарраф бўлди. 2014 йил апрель ойида Бухоро вилоятидаги “Ҳазрати Баҳовиддин Нақшбанд” зиёратгоҳига сафар уюштиришни режалаштирди. Узоқ тайёргарлик билан 247 километрлик масофани забт этиш учун сафарга чиқиб, тўрт кун деганда манзилга етиб борди. Сайёҳат давомида қийнчиликлар ҳам бўлди, қизиқарли воқеалар ҳам бўлди. Ўртача ҳисобда 500 мингта қадам босган А. Холбоев оёқдаги бир қанча жароҳатлар билан уйга қайтди. Турмуш ўртоғи Олтин опа Ўсарова ва фарзандлари бағрида тезда тикланиб, янги режалар туза бошлади.\n-Ҳар куни эрта тонгдан бадантарбия машқларини бажариб, тоза ҳавода югурган, юрган инсоннинг кайфияти кун давомида йўқори бўлади, - дейди 63 ёшни қаршилаган А.Холбоев. – Пиёда юриш қоматни тик сақлайди ва инсон кўркам бўлишида катта хизмат қилади. Ҳар хил зарарли одатлардан ҳоли бўлиб боради.\nЖорий йилнинг апрель ойида Сурхандарё вилоятига сафарга чиққан қаҳрамонимиз тоғли ҳудудлардан ўтиб “Ҳаким ат-Термизий” зиёратгоҳига етиб борди. 90 ёшни қарши олган волидаи муҳтарамаси Холбиби момо Хайитмуродовадан эзгу дуоларни олиб 21 апрель куни тонг ёришмасдан йўлга чиқди. – Юртимизда бўлаётган қатор бунёдкорлик ишлари тўғрисида кўп эшитамиз. Мен сайёҳат давомида ўз кўзим билан ушбу қурилишларнинг гувоҳи бўлдим, қурувчилар билан суҳбатда бўлдим, - дейди Абдижаббор ака. Халқимизда “юрган дарё ўтирган буйра” деган мақол бор. “Жахонгашта Қамашилик” номини олган отахоннинг сафар саргузаштлари бир дунё бўлиб суҳбат жараёнида халқимизнинг одамийлик меҳмондўстлик, ҳайриҳоҳлик каби хислатларини яна бир бор туйганликларини, эл юртга бўлган меҳрни шу сафарлар боис мустаҳкамлаганларини айтиб ўтдилар.\nТоғли ҳудулар, иссиқ ҳавода юриб 276 километрлик масофани босиб 25 апрелда зиёратгоҳга етиб борди. Ўртача ҳисобда бир кунда 54.6 км масофа босиб ўтди. Йўлда кетаётган вақтда югуриш ва юриш бўйича Ўзбекистон рекордчиси Адҳамжон Ҳасанов билан телефонда суҳбатлашди. Адҳамжон ака Хитой сафарига бориш учун шерик ахтараётганлигини айтди. Сафардан уйга қайтган Абдижаббор ака Тошкентга бориб у киши билан учрашиб келди. Учрашувда Абдижаббор ака ҳали Хитойга боришга тайёр эмаслигини билдирди. Эндиликда қаҳрамонимиз велоспорт билан шуғулланишни бошлади. Ўз олдига кузда Самарқандга сайёҳат қилиш ва 2016 йилда Тошкентга пиёда боришни мақсад қилиб қўйга Абдижаббор акага сафарлари бехатар бўлишини тилаймиз.\nДархақиқат, аждодлар сабоғи юртимиз келажаги, ёшларимизнинг соғлом турмуш тарзи учун пойдевордир. Муқаддас қадамжоларимизга пиёда уюштирилган сафар Абдужаббор отанинг инсон руҳиятидаги юксак маънавиятни ифодалаб, ўзига ишончни тўйиш, мақсадга дадил интилиш, танани соғломлаштиришдек ҳислатларини ёшларга ўрнак қилиб кўрсатсак арзийди.\nМуаллиф: С.Алимардонова, Қамаши туман ФХДЁ бўлими мудираси.


Обама Пхеньянга мужда йўллади\n04 июл 2022, Тошкент вақти: 09:03\nНАТО саммити арафасида Обама Франция президенти Николя Саркози билан учрашди. Учрашувда президентлар НАТО доирасидаги ҳамкорлик истиқболлари, халқаро майдондаги вазият, жумладан, Афғонистон, Эрон ва Шимолий Кореяга оид масалаларни муҳокама қилдилар. Барак Обама Шимолий Корея ҳукуматини ўз ракетасини фазога учирмасликка чақирди.\nСтрасбургдан сўнг АҚШ президенти Германиянинг Баден-Баден шаҳрига йўл олади. Бу ерда Оқ уй раҳбари Германия канцлери Ангела Меркел билан учрашади.